የንግሥ በዓልና ልዩ ጉባኤ በፊንላንድ ሄልሲንኪ ደብረ አሚን አቡነ ተክለ ሃይማኖት《 ከሠተ አፉሁ ወልሳኑ ነበበ አእኮቶ ወባረኮ ለእግዚአብሔር መልዐ መንፈስ ቅዱስ ላዕለ ተክለ ሃይማኖት 〉
ላይ ዲሴምበር 27, 2015 ምንም አስተያየቶች የሉም:
ይህን ኢሜል አድርግጦማር አድርግ!Twitter ላይ አጋራFacebook ላይ አጋራለPinterest አጋራ
በባር ዱባይ ”ሚካኤል“ ከፕሮቴስታንታዊ ተሐድሶ የተመለሱ ምእመናን የክብር አቀባበል ተደረገላቸው
በሊባኖስ የተባበሩት ዐረብ ዔሚሬቶች ና አካባቢው አህጉረ ስብከት በዱባይ ቅዱስ ቶማስና በአላይን ደብረ ኀይል ቅዱስ ገብርኤል አቢያተ ክርስቲያናት የተካሄደው የ15 ቀናት ጉባኤ በሰላም መጠናቀቁን ለማወቅ ተችሏል፡፡ ጉባኤው ከኅዳር 24 ቀን ጀምሮ እስከ ታኅሣሥ 10 ቀን 2008 ዓ.ም የተካሔደ ሲሆን ካለፉት 7 ዓመታት ጀምሮ በየዓመቱ ልዩ የስብከተ ወንጌል መርሐ ግብር በሀገረ ስብከቱ አዘጋጅነት ይከናወናል፡፡ በዚህ ዓመት የተከናወነው ጉባኤ ከምንጊዜውም የበለጠ ና የተለየ መሆኑን ቅርበት ያላቸው ምንጮቻችን ያስረዳሉ፤ ለማሳያ እንዲሆን አንኳር ነጥቦችን ማቅረቡ ተገቢ ይሆናል፡፡ ይኼውም፦
*ቁጥራቸው 30 የሚሆኑ ከባር ዱባይ ”ሚካኤል “አዳራሽ የተመለሱ ምዕመናን ይቅርታ በመጠየቅ ወደ እናት ቤተክርስቲያናቸው መመለሳቸው
*ፕሮቴስታንታዊ ተሐድሶ በኢትዮጵያ ኦርቶዶክስ ተዋሕዶ ቤተ ክርስቲያን ላይ እያደረሰ ያለው ጥፋት ና ሊወሰድ ስለሚገባው ጥንቃቄ ጥናታዊ ጽሑፍ ለምእመናን በይፋ መቅረቡ
*ጉባኤው እንዲደናቀፍ ታቅዶ የነበረው የመናፍቃን ስውር ሤራ መክሸፋ
*በተባበሩት ዓረብ ኤምሬቶች የሚያገለግሉ የአድባራት አስተዳዳሪዎች በጉባኤው ላይ መገኘታቸው ና ጠቃሚ የአቋም መግለጫ ማውጣታቸው የተለየ ያደርገዋል፡፡
በተለይም በሐራ ጥቃ ተሐድሶ ዘመቻ ላይ ቱባ መረጃ ያካበተው ሰይፍ ዘክልኤ አፉሁ ዲያቆን ያረጋል አበጋዝ መጋበዙ እና ስለ ፕሮቴስታንታዊ ተሐድሶ ጉዳት ና አደጋ እንዲሁም ሊወሰድ ስለሚገባው ጥንቃቄ በመረጃ የተደገፈ የምስል እና የድምጽ ማስረጃ ተጨባጭ ና አሳማኝ በሆነ መንገድ መቅረቡ ጉባኤውን ውጤታማ አድርጎታል ፡፡
የተባበሩት ዓረብ ኤምሬቶች ሀገረ ስብከት ትናንት ና ዛሬ
ከዓመታት በፊት በሊባኖስ ና አካባቢው የተባበሩት ዓረብ ኤምሬቶች አህጉረ ስብከት በአቡዳቢ ደብረ ሰላም መድኀኔ ዓለም ቤተ ክርስቲያን፣በሻርጃ ሰዓሊተ ምሕረት ቅድስት ማርያም ቤተክርሰተቲያን ፣በቤይሩት ደብረ ሲና ቅዱስ ገብርኤል ካቴድራል ና
በየመን መስቀለ ብርሃን ቅዱስ ጊዮርጊስ አድባራት ብቻ አገልግሎቱ የተወሰነ ነበር፡፡ አሁን ግን በዱባይ እና አካባቢው ራስ አልኬማ ደብረ ይድራስ ቅዱስ ጊዮርጊስ ቤተ ክርስቲያንና ዓላይን ደብረ ኀይል ቅዱስ ገብርኤል ቤተ ክርስቲያን ፤ በሊባኖስ ሰሜናዊ ክፍል ትራብሎስ ሐመረ ብርሃን ቅድስት ኪዳነ ምሕረት ቤተ ክርስቲያን፤ ዝጋርታ ዳግማዊ ደብረ ሊባኖስ አቡነ ተክለሃይማኖት እና በሰሜናዊ ምሥራቅ ዛህሌ ምስካየ ኅዙናን መድኃኔ ዓለም አቢያተ ክርስቲያናት ተመሥርተዋል፡፡ እንዲሁም በቱርክ የቅድስት ኪዳነ ምሕረት ቤተ ክርስቲያን፣ በኳታር የቅድስት ሥላሴ ቤ ተክርስቲያን፣ በባሕሬን የኪዳነምሕረት ቤተ ክርሲቲያን፣ በባግዳድ ኢራቅ ና በኪዮት የአቡነ ተክለሃማኖት አቢያተ ክርስቲያናት ተተክለዋል፡፡ በመሆኑም የአድባራቱ ቁጥር ከ ዐራት ወደ ዐሥራ ስድስት ከፍ ማለት ችሏል፡፡ከዚህም በተጨማሪ በስደት የሚገኙ ምእመናንን የሚያስተምሩ የሚመክሩ የሚያጽናኑ ንስሓን የሚሰጡ ና ቀድሰው የሚያቆርቡ አባቶችን መድቦ ተገቢው አገልግሎት እንዲሰጥ በማድረግ ላይ ይገኛል፡፡ለዚህ አገልግሎት የሚመደቡ አባቶችም እንደእየ ትምህርት ብቃታቸው ና መንፈሳዊ ሕይወታቸው አግባብነት እንጅ በትውልድና በአካባቢ በጎጠኝነት ና በቤተዘመድ ጉባኤ የተመደቡ አይደሉም፡፡
ሀገረ ስብከቱ አቢያተ ክርስቲያናትን በማስፋፋት ስብከተ ወንጌልን በሬዲዮ ና በማኅበራዊ መካነ ድሮች በማፋጠን የሰንበት ትምህርት ቤቶችን በማደራጀት ሰበካ ጉባኤን በማጠናከር ከእለት ወደ እለት ከጊዜ ወደ ጊዜ ዕያደገ መምጣቱ ሥራው ይመሰክራል፡፡ከቅድስት ሀገር ኢትዮጵያ እየተጋበዙ የሚመጡ መምህራንም ከአብነት ትምህርት ቤቶች አስመስክረው የወጡ ና ከከፍተኛ የትምህርት ተቋማት የተመረቁ ናቸው፡፡ከዚህ ጎን ለጎንም መንፈሳዊ ሕይወታቸው የተስተካከለ ሃይማኖታቸው የቀና መሆን አለመሆኑ ይገመገማል፡፡ በተለይ ከወቅታዊው ፕሮቴስታንታዊ ተሐድሶ በሽታ መበከል አለመበከላቸው ተጣርቶ እንዲያገለግሉ ይደረጋል፡፡ለምእመናን መንፈሳዊ ሕይወት ና ሁለንተናዊ ደኅንነት ትኩረት ይደረጋል፡፡
የኢትዮጵያ ኦርቶዶክስ ተዋሕዶ ቤተ ክርስቲያን ያለባት ወቅታዊ ተግዳሮት የፕሮቴስታንታዊ ተሐድሶ ደባ መሆኑ የ አደባባይ ምስጢር ከሆነ ከረመ፡፡ ይህን ስውር ደባ ሀገረ ስብከቱ ቀደም ብሎ በመንቃቱ በስብከተ ወንጌል ተልዕኮ በሰንበት ትምህርት ቤቶች አደረጃጀት የተለየ ጥንቃቄ ና ክትትልይያደርጋል፡፡ይህ ተግባሩም ለወደፊትም ይቀጥላል፡፡ሀገረ ስብከቱ ከሚያከናውናቸው ወርኃዊ ጉባኤያት በተጨማሪ በየዓመቱ በአይነቱ ልዩ የሆነ ሁሉን አቀፍ ጉባኤ በዱባይ በአቡዳቢ እና በአላይን ያከናውናል፡፡ ሀገረ ስብከቱ ይህንን ጉባኤ ማዘጋጀት ከጀመረ ድፍን ሰባት ዓመት አስቆጠረ፡፡ በዚህ ዓመትም ከምንጊዜውም በተለየ ሰባተኛ መደበኛ የስብከተ ወንጌል ዓመታዊ ጉባኤውን በዱባይና በዐላይን ደብረ ኀይል ቅዱስ ገብርኤል አከናውኗል፡፡
ይህ ጉባኤ እንዳይካሄድ የፕሮቴስታንታዊ ተሐድሶ ፈተና ቀላል አልነበረም፡፡ ግን ዓላማቸው ሳይሳካ ጉባኤው በታሰበውና በተፈለገው መንገድ ተከናውኗል፡፡ በተለይ ቁጥራቸው ሠላሳ የሚሆኑ ከአንድ ዲያቆን ጋር በባር ዱባይ «ሚካኤል" ለበርካታ ዓመታት በመናፍቃን ትምህርት ተሰናክለው የነበሩ የዋሀን ምእመናን ወደ ቀደመ ቤታቸው በመመለስ ቤተክርስቲያንን ይቅርታ ጠይቀዋል፡፡ የሀገረስብከታችን ሊቀ ጳጳስም የእንኳን ደኅና መጣችሁ መልእክት አስተላልፈው በክብር ተቀብለዋቸዋል፡፡ስሕተቱን ፈጽመው የነበሩ ምእመናንም በነበራቸው ቆይታ ደስተኛ እንዳልነበሩ በመግለጽ በባር ዱባይ “ሚካኤል” እየተሰጠ ያለው ትምህረት ፍጹም ክህደት የተሞላው ከኢትዮጵያ ኦርቶዶክስ ተዋሕዶ ቤተ ክርስቲያን መሠረተ እምነት ጋር የሚጋጭ መሆኑን በጉባኤው ፊት ምስክርነታቸውን ሰጥተዋል፡፡
በተባበሩተረ ዓረብ ኤሚሬቶች አህጉረ ስብከት የሚገኙ አድባራት ራሱን የቻለ ሰበካ ጉባኤ የተቋቋመላቸው በአለቃ የሚመራ በሕጋዊ ሰነድ ወጭና ገቢው የሚመዘገብ እንጂ ማንም እንደፈለገ ከመዋቅር ውጭ የሚፈተፍትበት አሠራር የለም፡፡የአድባራቱ ገንዘብ በሓላፊነት ና በተጠያቂነት በሚመለከታቸው የሰበካጉባኤ ባለድርሻ አካላት ይቀመጣል፡፡ይንቀሳቀሳልም፡፡
ከኅዳር 24 ቀን እስከ 30/2008 ዓ.ም ድረስ ሁሉም የአድባራት አለቆች በመሰብሰብ በርካታ ውሳኔዎችን ወስነዋል፡፡ ከውሳኔው መካከልም ቅዱስ ሲኖዶስ በወሰነው መሠረት የጸረ ፕሮቴስታንታዊ ተሐድሶ ከሀገረ ስብከት እስከ ዐጥቢያ ቤተክርስቲያን ድረስ በመዘርጋት በመዋቅር ታቅፎ ሥራውን እንዲሠራ ተወሰኗል፡፡ ሃይማኖት ካልደፈረሰ ምንጭ ይቀዳ ዘንድ ይገባልና ካህናቱና ምእመናኑ እጅ ለእጅ ተያይዘው መናፍቃንን መታገል እንዲገባ ስምምነት ላይ ተደርሷል፡፡
ብፅዓን ሊቃነ ጳጳሳት በአንድ ሀገረ ስብከት የሚገኙ ምእመናን ልጆቻቸውን ከመናፍቃን የመጠበቅ፤ ስብከተ ወንጌልን የማስፋፋት፤ ሰንበት ትምህርት ቤትን የማደራጀት፤ ሰበካጉባኤን የማጠናከር ፤ የመባረክ፤ የማስተማር ና የመጠበቅ ድርሻቸው ከማንም እና ከምንም በላይ ከፍ ያለ ነው፡፡ ሊቃነ ጳጳሳቶቻችን በገንዘብ ከተደለሉ፤ ለራሳቸው ጥቅም ከቆሙ፤ ከቤተክርስቲያን ይልቅ ለግል ክብራቸው ከተጨነቁ ሥራችን ሁሉ ዋጋ ቢስ ይሆናል፡፡ፕሮቴስታንታዊ ተሐድሶዎቹ የአባቶችን ደካማ ጎን እያጠኑ በቀሚሳችሁ ሥር ሊወተፋ ይጥራሉ፡፡ ሲፈልጉ በገንዘብ ለመደለል፤ ካልሆነም በከንቱ ውዳሴ ተብትበው ለመያዝ ያደባሉ፡፡ እናም ነቅተንባችኋል በሏቸው፡፡
የሀገረስብከታቸውን ክብር እና ልእልና ጠብቀው ያስጠበቁ በርካታ ሊቃነ ጳጳሳት አሉ፡፡ ስለቤተክርስቲያን ሁለንተናዊ ደህንነት እየተሰደቡ እየተነቀፋ ናእየተዛተባቸው እንኳን ስድብ ሰይፍ ቢመጣ ሀገረ ስብከቴን ለነጣቂ ተኩላ ለሐራ ጥቃ ተሐድሶ አሳልፌ አልሰጥም ብለው መከራውን ታግሰው የሚያገለግሉ ሊቃነጳጳሳትን ክብር ያድልልን፡፡
መካከለኛው ምሥራቅን ለመረከብ ከምዕራቡ ዓለም የፕሮቴስታንት ድርጅት ጋር ውል የገባው ሐራ ጥቃ ሕልሙ አልተሳካም ፡፡ ለምን አልተሳካም ? መልሱ ግልጽና አንድ ነው፡፡ እሱም የተዋሕዶ አርበኛው የመናፍቃን መዶሻ ብፁዕ አቡነ ድሜጥሮስ በራቸውን ዘግተው መንጋዎቻቸውን ከነጣቂ ተኩላ በመጠበቃቸው ነው፡፡ እናንተ እንደምትሉት ብፁዕ አቡነ ዲሜጥሮስ እንዲህ ወይም እንዲያ አይደሉም፡፡ መንበረ ፓትርያርክ ጠቅላይ ቤተክህነት ዝክረ አበው በሚለው መጽሔቱ የብፁዓን አበው ሊቃነ ጳጳሳትን ሕይወት አዘጋጅቶ አቅርቧል ፡፡ይህንን መጽሔት መሠረት በማድረግ የ ብፁዕ አቡነ ድሜጥሮስን ታሪክ ትንሽ እንዳስሳለን፡፡
ትውልድና ዕድገት
የቀድሞ ስማቸው መልአከ ሰላም ቆሞስ አባ ገብረ ሚካኤል ኀይለ ማርያም ይባላል፡፡ የተወለዱት በሰሜን ጎንደር ሀገረ ስብከት ኪሮስ በተባለው አካባቢ በቅዱስ ያሬድ ገዳም ልዩ ስሙ ጢቤላ አቡነ ገብረ መንፈስ ቅዱስ አቅራቢያ ነው፡፡ሐራ ጥቃዎቹ ግን ፓለቲካዊ ዘዴ በመጠቀም የዘር ሐረጋቸውን ወደሌላ ለመምዘዝ ሞክራችኋል፡፡ ይኼ ግለሰብን ከግለሰብ ጋር ተቋምን ከሕዝብና ከመንግሥት ጋር የምታጋጬበት አንዱ ስልታችሁ በመሆኑ ስለታወቀባችሁ አትድከሙ ከስራችኋል፡፡
ትምህርት
ከፊደል እስከ ዳዊት ከእኅታቸው ባለቤት ከቀሲስ ቡሩኬ ቦጋለ ተምረዋል፡፡ በቲበር ማርያም ከየኔታ ጥዑመ ልሳን ጸዋትወ ዜማ ተምረዋል፡፡ ከመ/ር ሙሴ መዝገብ ቅዳሴ ተምረዋል፡፡ ከመ/ር ብርሃኑ በደምቢያ ወረዳ ማክሰኝት ስጓጅ ጊዮርጊስ አቋቋም ቀጽለዋል፡፡ ከታላቁ ሊቅ መጋቤ ሀዲስ እሸቱ ዓለማየሁ በዝዋይ ሐመረ ብርሃን ቅዱስ ገብርኤል ገዳም ቅኔ ተቀኝተዋል፡፡በ1982 ዓ.ም በዝዋይ ሐመረ ብርሃን ገዳም ካህናት ማሰልጠኛ ገብተው ከየንታ ሐረገወይን አቋቋሙን አጠባብቀዋል፡፡ በዝዋይ ገዳም ቅኔ ከነአገባቡ ዝማሬ መዋሥዕትና ምዕራፍ ጾመ ድጓ መዝገብ ቅዳሴ ተምረዋል፡፡ የሥነ መለኮት ትምህርቱንም ለማጠናከር በዝዋይ ገዳም ካህናት ማሠልጠኛ ኮርስ ወስደዋል፡፡ በሰዋሰወ ብርሃን ቅዱስ ጳውሎስ መንፈሳዊ ትምህርት ቤት ለስድስት ዓመታት መጻሕፍተ ሐዲሳት ተምረው በዲፐሎማ ተመርቀዋል፡፡
በእርግጥ የቤተክርስቲያን ሙያ ወረቀት አለኝ በማለት ብቻ የሚታለፍ ሥራ አይደለም፡፡ማወቅ አለማወቁ በሂደት የሚገለጥ በተግባር የሚፈተን ሙያ ነው፡፡ ሲጀመር ከሐራ ጥቃዎች ጋር ስለ ዕውቀት ና የቤተክርስቲያን ሙያ መነጋገር ራስን ማውረድ ነው፡፡አንዱ የእናንተ ቡድን ባልተነቃበት በየዋሁ ዘመን ቤተ ክርስቲያን ገብቶ ቆመ አሉ፡፡ ታዲያ ውዳሴ ማርያም ሲታደል ይጀምሩ፤ ለሔዋን ተብሎ ለሐራ ጥቃው በአጋጣሚ ኢየሱስ ደረሰው፡፡ ቀጣዩን እንዳይጸልይ ከየት ያምጣው፡፡ ወዲያው ጌታ ነው ብሎ አረፈው አሉ፡፡ ሌላ ቀን ደግሞ አንዱ ዘመዳችሁ ሊቀጳጳሱ ባሉበት ራት ተበልቶ በል ልጀ ስብሐት ብለህ በዚያው መርቃቸው ብለው ያዙታል፡፡ ሰውየውም አይ ስብሐት ማለት ያለብዎትማ እርስዎ ነዎት ብሎ ሊቀ ጳጳሱን መለሰላቸው አሉ፡፡/አቤት ሲያሳፍር/ ታዲያ ከእናንተ ጋር ስለ ቤተ ክርስቲያን ሙያ ና ስለ ዕውቀት መነጋገር እንዴት ይቻላል፡፡ ዐረበኛን መቻል አለመቻል የዕውቀት ጉዳይ ነው? የኬኒያ ገበሬ እኮ ከስዋለኛ እኩል እንግሊዘኛን ሊናገር ይችላል፡፡ ታዲያ ይኼ ሰው ዐወቀ ወይስ ለመደ ነው ሚባለው? ጠይቃችሁ ለመረዳት ምትፈልጉት ዕውቀት ካላ ራሳችሁን አርማችሁ ከአዳራሽ ውጡ፡፡ ቤተ ክርስቲያንን እናድሳለን ብላችሁ የውርንጫ ድካም ከምትደክሙ ራሳችሁን ለውጡ፡፡ ሕይወታችሁንም አድሱ፡፡
ይኼን ሁሉ ዘመን በትምህርት ቤት አሳልፈው እያለ በየትኛው ጊዚ ወደ ሌላ ሙያ ገብተው ማዕረግ መቀበል ቻሉ? ተሐድሶዎች የኦርቶዶክሳውያን አባቶችን ስም ማጥፋት ተቀዳሚ ዓላማችሁ ስለሆነ ከእናንተ በጎ ነገር መጠበቅ አይቻልም፡፡
ማኅሌት ና ቅዳሴ በብፁዕ አቡነ ድሜጥሮስ ያምራል
ብፁዕ አቡነ ድሜጥሮስ ባለፈው ዓመት ግንቦት ሚካኤልን ያከበሩት መርካቶ ደብረ ምሕረት ቅዱስ ሚካኤል ነበር፡፡ ማኅሌቱን ስቡሕ ብለው የጀመሩት ብፁዕነታቸው ነበሩ፡፡ ከጉሮሯቻው የሚወጣው ድምጽ እጅግ ጣእም ያለው ለመሁኑ ማኅሌታውያኑ ይመሰክራሉ፡፡ ማኅሌቱን ቁመው ቅዳሴ ቀድሰው በዓሉ ተከበረ፡፡ ታዲያ በማኅሌቱ አብሮ ያደረው አንዱ ሊቅ «ይኼ ድሜጥሮስ የሚባል ስም ሰው ይወጣለታል” አለ ተብሎ ሲወራ ሰምቻለሁ፡፡ በመጽሐፍ ቅዱስ እውቀታቸውም ቢሆን ጠቅሰው ተርጉመው አመስጥረው ማስተማር ያውቁበታል፡፡ ይሄን እውነታ መመስከር ባትችሉ ዝም ብትሉ ምን አለበት፡፡ በአንድ ደብር የሚኖሩ የታወቁ ባለቅኔ ነበሩ አሉ፡፡ አንድ ቀን ቅኔ ሲቀኙ የሰማ አንድ ሰነፍ ተማሪ ሲወጡ ጠብቆ የኔታ የዛሬው ቅኔ ግሩም ነበር አላቸው አሉ፡፡ ሊቁም በስጨት ብለው የእኔን ቅኔ አንተ ከሰማኽውማ ምኑን ተቀኘሁት አሉ ይባላል፡፡ ብለው መጋቤ ሐዲስ እሸቱ ሲተርኩ ሰምቻለሁ፡፡ ታዲያ እናንተ የሊቃውንቱን ትምህርት በቀላሉ ከተረዳችሁት ምኑን ትምህርት ሆነ? እስኪ ማኅሌታውያኑ የቅዱስ ያሬድ ልጆች ስለ ብፁዕነታቸው ይመስክሩ፡፡ የአብነት መምህራንን እየጋበዙ እንዲያስተምሩ እድሉን መስጠታቸው አንገበገባችሁ፡፡ ዝቋላ ገዳም የከተሙ አባቶችን በመርዳታቸው ቅር አላችሁ፡፡ ደብረሊባኖስ ገዳምን በመደገፋቸው ከፋችሁ፡፡ ደብረ ሐዘሎ ገዳምን በመከባከ ተሸማቀቃችሁ፡፡ ጸረ ሐራ ጥቃ የሆኑ ቀናእያን ወጣት ሰባኪያንንና የነገረ መለኮት ምሩቃንን በመጥራታቸው ከፋችሁ፡፡ የተዋሕዶ መካች የተሐድሶ ጸር ብፁዕ አቡነ ዲሜጥሮስ በምእመናን የሚወደዱ በአገልጋዮች የሚከበሩ አባት ናቸው፡፡ በረከታቸው ይደርብን፡
መዓርገ ክህነት
ብፁዕ አቡነ ድሜጥሮስ በ1975 ዓ.ም በርእሰ አድባራት ወገዳማት አክሱም ጽዮን ማርያም ገዳም ከብፁዕ አቡነ ኤፍሬም ዲቁና ተቀብለዋል፡፡ በልጅነት እድሜያቸው በሰሜን ራስ ዳሽን ተራራ ሥር ከሚገኘው ቅዱስ ያሬድ ገዳም የቀሰሙትን የመነኮሳት ሕይወት ወደ ተግባር በመለወጥ ፡በ1987 ዓ.ም በዝዋይ ሐመረ ብርሃን ገዳም ሥርዓተ ምንኩስናን ፈጽመዋል፡፡
ጵጵስና
በዐረብ ኤምሪቶች በዱባይ ሻርጃ አጅማን ሰአሊተ ምሕረት ቅድስት ማርያም ቤተ ክርስቲያን አስተዳዳሪ ሆነው ለሰባት ዓመታት አገልግለዋል፡፡ ከዚያም በአቡዳቢ ደብረ ሰላም መድኀኔዓለም ቤተ ክርስቲያን ለአንድ ዓመት ያህል እንዳገለገሉ መንፈሳዊ ሕይወታቸው ና የዕውቀት ደረጃቸው ተገምግሞ ብቁ ሆነው በመገኘታቸው ባልጠበቁትና ባላሰቡት መንገድ ወደ መንበረ ፓትርያርክ ጠቅላይ ቤተ ክህነት ተጠርተው መጡ፡፡ ለምን እንደተፈለጉ የነገሯቸው እንኳን በረከታቸው ይደርብን ና ብፁዕ አቡነ መልከ ጼዴቅ ነበሩ፡፡ በዚህ ጊዜ ሥልጣንን በመናቅ አይገባኝም ልቆይ ብለው ነበር ፡፡ ሆኖም በብፁዓን አባቶች ምክር እሺ እንዲሉ ተገደዱ፡፡በመሆኑም በቅዱስ ሲኖዶስ ውሳኔ በብፁዕ ወቅዱስ አቡነ ጳውሎስ አንብሮተ እድ ሐምሌ 9 ቀን 1998 ዓ.ም በሊባኖስ የተባበሩት ዐረብ ኤምሬቶችና አካባቢው አህጉረ ስብከት ጳጳስ ተብለው ተሹመዋል፡፡
ዘረኝነት ብሎ ጣጣ?
በብፁዕ አቡነ ዲሜጥሮስ ዘንድ ዘረኝነት ብሎ ጣጣ በፍጹም የለም፡፡ ሙያው ከጋበዘው አገልግሎቱ ካስወደደው ከየትም ቢመጣ አውደ ምሕረቱ ክፍት መሆኑን ሲናገሩ ሰምቻለሁ ፡፡እናንተ ሐራ ጥቃ ተሐድሶዎች ግን ዘረኝነትን የተቃወማችሁበት መንገድ በራሱ ዘረኝነት ነው፡፡
ሀገረስብከቱ የኢትጵያ ኦርቶዶክስ ተዋሕዶ ቤተ ክርስቲያን እንጅ የተወሰነ ክልል ብቻ ባለመሆኑ፡ የብሔር ብሔረሰቦች ስብስብ ለማለት በሚያስችል መንገድ አገልጋዮች እንደ ሙያቸው ተመድበው ያገለግላሉ፡፡ለአብነት ያኽልም፦
የሻርጃ ሰ/ም/ ቅ/ማርያም አስተዳዳሪ መልአከ ምሕረት አባ ገሪማ አያልቅበት--------- የደብረ ብርሃን ተወላጅ
የአቡዳቢ ደ/ሰለም መድኀኔ ዓለም አስተዳዳሪ መልአከ ሰላም አባ ወ/ገብርኤል ብርሃነ-- የትግራይ ተወላጅ
የራስ አልኬማ ደብረ ይድራስ ቅ/ ጊዮርጊስ አስተዳዳሪ መልአከ ፀሐይ አባ ገ/ሃና ታደሰ-- የወሎ ተወላጅ
የአላይን ደ/ኀይል ቅ/ገብርኤል አስተዳዳሪ መልአከ ኀይል አባ ገ/ማርያም ወ/ሳሙኤል---- የወልቃይት ተወላጅ
የባሕሬን ሐመረ ኖኅ ቅ/ኪዳነ ምሕረት አስተዳዳሪ መልአከ ምሕረት አባ ግርማ ወንድሙ--- የሸዋ ተወላጅ
የኳታር ጽርሐ አርያም አስተዳዳሪ መልአከ አርያም አባ ገ/መድኅን ወ/ ሳሙኤል ------------የአገው ሰቆጣ ተወላጅ
የቱርክ ቅድስት ኪዳነ ምሕረት ቤተ ክርስቲያን አስተዳዳሪ አባ ተ/ሳሙኤል ወ/ሳሙኤል ---የትግራይ ተወላጅ
የኪዮት ደብረ ምሕረት ተክለሃይማኖት አስተዳዳሪ ሊቀ ማእምራን አባ በርናባስ አበባው ---- የወሎ ተወላጅ
የቤይሩት ደ/ሲና ቅ/ገብርኤል አስተዳዳሪ መልአከ ስብሐት አባ ገ/ሥላሴ ረታ ---- የሐረርጌ ተወላጅ
የዝጋርታ ዳግማዊ ደብረ ሊባኖስ አቡነ ተ/ሃይማኖት አስተዳዳሪ መልአከ ገነት አባ ኀ/ጊዮርጊስ አዳሙ--- የሸዋ ተወላጅ
የዛህሌ ምስካየ ኅዙናን መድኀኔ ዓለም አስተዳዳሪ መልአከ ሰላም አባ ገ/እግዚአብሔር ኂሩተ አምላክ---- የወሎ ተወላጅ
የትራብሎስ ሐመረ ብርሃን ቅ/ኪዳነ ምሕረት አስተዳዳ ሪመልአከ ብርሃን አባ ገ/መድኅን ንጉሤ--------- የሸዋ ተወላጅ
የቤይረት ደብረ ሲና ቅ/ገብርኦል ካቴድራል ቄሰ ገበዝ መልአከ ምሕረት አባ ገ/ኪዳን እንየው -------------የወልቃይት ተወላጅ
የቤይሩት ደብረሲና ቅ/ገብርኤል ጸሐፊና ስብክተ ወንጌል ክፍል ሓላፊ መጋቤ ሃይማኖት መ/ር ኅሩይ ባየ-- የጎንደር ተወላጅ
የቤይሩት ደ/ሲና ቅ/ገብርኤል አገልጋይ ሊቀ ዲያቆን ጸጋ ዘአብ ጌታነህ ------------------------------------- የአሰላ ተወላጅ ናቸው፡፡
በዓረቡ ዓለም የሚኖሩ በርካታ እኅቶቻችን በስነ ልቡናዊ ቀውስ እና በክፉ መንፈስ ይፈተናሉ፡፡ቤተክርስቲያንም ምስካየ ኅዙናን ስለሆነች በሥጋም በነፍስም መጠጊያችን በመሆኗ ሲታመሙ ይፈወሱባታል፡፡ ሲያዝኑ ይጽናኑባታል፡፡ ምክር ፈልገው አይዞሽ ባይ ሽተው ሲመጡ በትዕግሥት ተቀብሎ ጥምቀት ለፈለጉ ጥምቀት ምክር ለሚሹ ምክር የመስጠት ሓላፊነት የቤተክርስቲያን አባቶች መሆኑ ጥርጥር የለውም፡፡ብፁዕ አባታችን አቡነ ድሜጥሮስም የልጆችን ችግር በውል ተገንዝበው ካዘኑት ጋር አዝነው ችግራቸውን አድምጠው ለሕመምተኞች ጸሎተ ቀንዲል አድርሰው ቅብዓ ቅዱስ ለምእመናን በይፋና በግልጥ በግንባራቸው ላይ ሊቀቡ ይችላሉ ፡፡ ይህን የማድረግ መንፈሳዊ ግዴታም አለባቸው፡፡ ይህን ሲያደርጉ አውሬው ተቆጣ በግብር ልጆቹ በእናንተ ላይ አድሮ ይሳደብ ጀመረ ፡፡አውሬው ቢቆጣ ቢሳደብ ና ቢዝት ወደ ኋላ አንልም፡፡ ቤተክርስቲያንን ለመጠበቅ መክፈል ያለብንን ዋጋ ለመክፈል ዝግጁዎች ነን፡፡ውሾች ይጮኻሉ ግመሎች ይሄዳሉ፡፡
ስለ ስድቡ ምን እንበል?
ፈጣሪውን ፍጡር ያላችሁ
ተማላጁን ማላጅ ለማለት የደፈራችሁ
ጻድቃንን የረገማችሁ
ሰማዕታትን የጠላችሁ
ክብሯን አማላጅነቷን የማርያምን የካዳችሁ
በታቦቱ ያፌዛችሁ
በትውፊታችን የተሳለቃችሁ
ቤተክርስቲያንን ለምእራባውያን ለመሸጥ ያደፈጣችሁ
ከቶ ምን እንጠብቅ እኛ ከእናንተ የመርገም አፎች
የአርዮስ የንስጥሮስ የሉተር የግብር ልጆች
የዲያብሎስ ማደሪያ የእነ ሰባልዮስ አሽከሮች
ድሜጥሮስን ብትሰድቡት ንጽሕናውን ብትዋሹት
እንደ አባቱ ድሜጥሮስ ማእጠንቱን ይዞ ይገባል
ወደ ደመራው ገብቶ በእሳቱ ይራመዳል
ስለ ሁሉም ይጸልያል በመስቀሉም ይባርካል
ምንም ብትሉ ምንም ከቶ ምንም አንሆንም
ለስድብ ለአሉባልታ ጊዜችንን አንሸጥም
መጋቤ ሃይማኖት መ/ር ኅሩይ ባየ/B.Th and BA/
ሊባኖስ ቤይሩት
ስልክ+ 96170531056
e-mail hiruybaye21@gmail.com
ላይ ዲሴምበር 27, 2015 ምንም አስተያየቶች የሉም:
ይህን ኢሜል አድርግጦማር አድርግ!Twitter ላይ አጋራFacebook ላይ አጋራለPinterest አጋራ
2015 ዲሴምበር 23, ረቡዕ
ማንን እልካለሁ? ማንስ ይሄድልናል?
የጠረፋማዋ ቤተ ክርስቲያን
Abayneh Kassie
እግዚአብሔር በዘመነ ነቢያት ሰው ባጣበት ወቅት ከጠየቃቸው ጥያቄዎች አንዱ ይህ ነው፡፡ ይህ ድምጽ የተሰማው ሰዎች ከፍ ያለ ግምት በሚሰጧቸው ስፍራዎች አልነበረም፡፡ በከብቶች መሰማሪያ በእረኞች መዋያ በሜዳ እንጂ! "የጌታንም ድምፅ፦ ማንን እልካለሁ? ማንስ ይሄድልናል? ሲል ሰማሁ። እኔም፦ እነሆኝ፥ እኔን ላከኝ አልሁ" እንዲል፡፡ ኢሳ ፮፥፰። ይህንን ድምጽ እንዲሰማ የተደረገው ነቢዩ ኢሳይያስ የከብቶች እረኛ የነበረ እንጂ ሌላ ማኅበራዊ ኃላፊነት ያለበት ወይም የተጣለበት አልነበረም፡፡
እግዚአብሔር ሥራ ለመሥራት በምድራዊ መዋቅር ትብትብ ውስጥ አይሄድም፡፡ በቀጥታ ተልእኮውን እንዲያስፈጽም የመደበውን ያነጋግራል፣ ያነቃል፣ ይልካል፡፡ ነቢዩ ኢሳይያስን ለዚህ ጥሪ ሲያዘጋጀው በመጀመሪያ በረጅምና ከፍ ባለ ዙፋን ላይ ተቀምጦ የልብሱም ዘርፍ መቅደሱን ሞልቶት ታየው፡፡ ኢሳ ፮፥፩። በመቀጠልም በለምጽ ነድዶ የነበረውን ከንፈሩን መልአኩን ልኮ ፈወሰው፡፡ እንዲህ አድርጎ ካዘጋጀው በኋላ የምሥጢረ መንግሥቱ ተካፋይ ይኾን ዘንድ "ማንን እልካለሁ? ማንስ ይሄድልናል?" የሚለውን ድምጹን አሰማው፡፡
በምድራዊ መስፈርት እና ቁመና በጊዜው ከብት ጠባቂ ከነበረው ከአሞጽ ልጅ ከኢሳይያስ የተሻሉ ሰዎች ጠፍተው አልነበረም፡፡ እነርሱ ግን በእግዚአብሔር ዘንድ አልተመረጡም፡፡ አብዛኛውን ጊዜ እግዚአብሔር ሥራውን የሚሠራው በደካሞች አድሮ ነው፡፡ አገር ሲያንቀጠቅጥ መሬት ሲያርድ የነበረውን ጎልያድን ለመጣል አንዲት ጠጠር፣ አንዲት ወንጭፍ እና የአሥራ ሁለት ዓመት ብላቴና ቅዱስ ዳዊት በቂ ነበሩ፡፡ ከራስ ጠጉራቸው እስከ እግር ጥፍራቸው የታጠቁ ስንት የጦር ስልት የተማሩ ባለ ፈርጣማ ጡንቻ ወታደሮች እያሉ እግዚአብሔር ድሉን በብላቴናው በዳዊት በኩል አደረገው፡፡
ለአራት መቶ ሠላሳ ዘመን ፈርዖናዊው ጽኑ አገዛዝ በእጁ ጭብጥ በእግሩ እርግጥ አድርጎ እንደ ገል ቀጥቅጦ እንደ ሰም አቅልጦ ሲገዛው የኖረውን ሕዝበ እሥራኤል ነፃ ለማውጣት እግዚአብሔር የመረጠው መሪ በእረኝነት የኢትዮጵያውያንን በግ ሲጠብቅ የነበረውን ሊቀ ነቢያት ሙሴን ነው፡፡ ዓሣ አጥማጅ የነበሩትን ቅዱሳን ሐዋርያት ለእንዴት ያለ ክብር እንደጠራቸው ስናይ፣ ዘማ የነበረችውን መግደላዊት ማርያም ደግሞም ሌላኛዋን በተመሳሳይ ሁኔታ የነበረችውን ማርያም እንተ እፍረትን ስናይ እግዚአብሔር በተናቁት አድሮ የሚሠራው ሥራ ዕጹብ ድንቅ የሚያስብል ነው፡፡
ዛሬም በእኛ ዘመን በደቡብ ኦሞ እግዚአብሔር እየሠራ ያለው ሥራ ዐዋቂ ነን ብለው የተኮፈሱትን የሚያሳፍር፣ ነገር ግን ለሥራው የሚመቹትን መርጦ፣ ቀስቅሶ እና አነቃቅቶ በሚያስደምም ሁኔታ አዲስ ታሪክ እየጻፈ መኾኑን ልብ ያለው ልብ ይለዋል፡፡ እግዚአብሔር ማንን እልካለሁ? ማንስ ይሄድልናል? የሚለውን ጥሪውን ሲያሰማ እንደ ነቢየ ልዑል ኢሳይስ "እነሆኝ እኔ አለሁ" የሚል ፈቃደኝነት ማሳየት ያስፈልጋል፡፡ ይህ አገልግሎት እንደዚህ ያሉ ቅን እና ፈቃደኛ አገልጋዮችን ይፈልጋል፡፡
እንዴት ልንሄድ እንችላለን? እኛ ኑሮ አለን፣ ሥራ አለን፣ ልጆች አሉን. . . ወዘተ የሚለው ጥያቄ መመላለሱ አይቀርም፡፡ ግን ባለንበት ኾነን የምንሄድበትን እግዚአብሔር ካመቻቸስ? በአካል መገኘት ያለባቸውን እግዚአብሔር ከያሉበት ቀስቅሶ ሥራ እያሠራቸው ነው፡፡ ቤታቸውን፣ ሥራቸውን፣ ኑሯቸውን ለመተው የማያመነቱ ለቁርጠኛ ተጋድሎ የወሠኑ ልጆቹን እግዚአብሔር እዚያው በሀገሩ አዘጋጅቶ እየሠራ ነው፡፡ ዐይኖቻችን ዐይተዋልና ምስክሮች ነን፡፡ እነርሱ ማንን እልካለሁ? ማንስ ይሄድልናል? ለሚለው ምላሽ አላቸው፡፡
እርስዎስ? ለዚህ መልስ መስጠት እንደሚችሉ እገምታለሁ፡፡ የምላሽዎ መንገዶች ከሚከተሉት መካከል አንዱ ወይም ሁለቱ ወይመ ከዚያ በላይ ሊኾን ይችላል፡፡
፩. ጉዳዩን ለሌሎች ማጋራት
እገሌ ወእገሌ ሳይባል በሀብት በደመወዝ በዕድሜ በኑሮ በርቀት የማይወሰን ሁሉም ሊያደርገው የሚችል አስተዋጽኦ፡፡ ለዚህ መስነፍ ወይም ሌሎች የሚቀድሙ አጀንዳዎች አሉብኝ ብሎ ሳይናገሩ መቅረት አይገባም፡፡ አንዳንድ ሰዎች ራሳቸው ከጀመሩት ሌላ አገልግሎት ጋር የሚጋጭ የሚመስላቸው ይኖራሉ፡፡ ነገር ግን እግዚአብሔር ሰዎችን የሚያሠማራው እንደ ውስጥ ስሜታቸው ነውና ያም ይህም የጋራ ሥራ ነውና ጥቂት ዕድል ሊነፍጉት አይገባም፡፡ ይህ በራሱ ለመላክ መፍቀድ ነውና!
፪. በሚችሉት መደገፍ
እንደዚህ ሲባል ሁሉም ሰው የሚችለው ጉዳይ አለ ለማለት ነው፡፡ ከእነዚህም ውስጥ አንዱ በሀሳብ መርዳት ነው፡፡ ለምሳሌ ትዕዛዙ ባይሌ የተባለ ወንድማችን በሚኖርበት የውጭ ሀገር ኾኖ ጉዳዩን በገጸ ጦማሬ ሲከታተል አንድ በጎ ነገር ብልጭ አደረገ፡፡ እርሱም እንዲህ አለ "እኛ በውጭ የምንኖር ሰዎች በቀላሉ ለመርዳት የምንችልበትን ዘዴ ብናመቻች"፡፡ እኔም ሀሳቡ ሠናይ እንደኾነ ተስማማሁ፡፡ "gofundme" በሚባል ድረ ገጽ መረዳዳት ቀላል እንደኾነ ተረዳሁ፡፡ አንድ ሸክም በትዕዛዙ ላይ እንደጫንሁበት ተሰማኝ፡፡ በተለይ ከግብር ጋር ተያይዞ የሚነሣበትን ጥያቄ ስረዳ! እርሱ ግን ግዴለም መሸከም አለብኝ ስላለኝ ደስ አለኝ፡፡
የዚህ ገጸ ድር ጥቅሙ በውጭ ሀገር የሚኖሩ ሰዎች ከአንድ ዶላር ጀምሮ ወደ አንድ ቦታ መላክ መቻላቸው ነው፡፡ ሲፈልጉ ስማቸውን ሳይጠቅሱ ሲያሻቸው ስማቸውን ሳይጠቅሱ እጃቸውን ለመዘርጋት የተመቸ መንገድ ነው፡፡ በዚህም እስካሁን በስድስት ቀናት ውስጥ ይህችን ጦማር እስከለጠፉሁባት ሰከንድ ድረስ ፮፻፵፩ /ስድስት መቶ አርባ አንድ/ ሰዎች መረጃውን ያዳረሱት /share/ ያደረጉት ሲኾን ፲፯ ሰዎች ደግሞ ከ፭ እስከ ፪፻ ዶላር ለግሰዋል፡፡
እነ ኅሊና መኮንን፣ ያሬድ አራጋው፣ ብንያም ኃይሌ፣ መንገሻ አስፋው፣ ማኂ ማኂ፣ ተስፋ ሥላሴ ጠብቀው፣ ዓለምየ ገብረመድኅን፣ ቡሩክ ተክሉ፣ አስናቀ ኃይሌ፣ ሰሎሜ ካህሣይ በስም የተጠቀሱት ሲኾኑ ሌሎች ፯ቱ ደግሞ ስማቸውን አልነገሩንም፡፡ እነዚህ ሰዎች አስካሁን ፩ሺ፷፭ /አንድ ሺህ ስልሳ አምስት/ ዶላር አስገብተዋል፡፡ ይህ በቀላሉ ለመላክ ፈቃደኛ በኾኑ ሰዎች ለዚሁ አገልግሎት ባሉበት ሳይንቀሳቀሱ የመሠማራት መንገድ ነው፡፡
በሀገር ውስጥ ያሉ ሰዎችም ብዙዎች ስማቸውን ሳይጠቅሱ እየላኩ ሲኾን እንደ ሚካኤል አበበ ያሉ ክርስቲያኖች እስከ ብር ፭ ሺህ በተከፈተው የባንክ አድራሻ ድጋፍ በማድረግ ላይ ይገኛሉ፡፡ በዚህ ሂደት የተሰበሰበውን ገንዘብ እና ለምን አገልግሎት እንደዋለ በዝርዝር አሳውቃለሁ፡፡ የጂንካ ማዕከልም ጉዳዩን በደስታ ተቀብሎ እያስተናገደው መኾኑን ተረድቻለሁ፡፡ ካሉበት ሳይነቃነቁ ለእግዚአብሔር መላክም እንዲህ ይቻላል፡፡ ለእኔ በቅድስት ቤተ ክርስቲያን ጉዞ ከስብከተ ወንጌል የሚቀድም አንዳች ነገር የለም፡፡ ሌላው ሁሉ ስብከተ ወንጌልን ተከትሎ የሚሠራ እንጂ ነው፡፡
ለዚህ የመላክ አገልግሎት በስፍራው የሚጋደሉት እኅቶች እና ወንድሞች የሚያስፈልጋቸውን በጥቂቱ በዓይነት ለመዘርዘር ያኽል፡-
ጫካውን አቆራርጠው እስከ ጫፍ ድረስ ለመድረስ ሞተር ብስክሌት፣ በሄዱበት ደርሰው ቃለ እግዚአብሔሩን ለማሰማት ቢቻል በፀሐይ ኃይል የሚሠራ ድምጽ ማጉሊያ ካልኾነም በባትሪ ድንጋይ የሚሠራ ሊኾን ይችላል፣ ከመጽሐፍ ቅዱስ ጀምሮ ሌሎች የማስተማሪያ እና የጸሎት መጻሕፍት፣ ብርድ ልብስ፣ ፍራሽ፣ አንሶላ፣ ቀለብ፣ ደብትር፣ እስክርቢቶ. . . ወዘተ፡፡
የገጸ ጦማር ወዳጆቼ የኾናችሁ በተቻላችሁ ሁሉ ይህንን መልእክት እያስተላለፋችሁ የራሳችሁንም ድርሻ እየተወጣችሁ ማንን እልካለሁ? ማንስ ይሄድልናል? ለሚለው ለሥሉስ ቅዱስ ጥያቄ ራሳችሁን በፈቃደኝንት ታቀርቡ ዘንድ መንፈሳዊ ጥሪዬን አቀርባለሁ፡፡ ከወንጌል የሚቀድም የለም እና ስለወንጌል ጥሪ በማቅረቤ ደስ ይለኛል፡፡
ይለግሱ . . . መረጃውን ያዳርሱ!
እነሆ የባንክ አድራሻ
በማኅበረ ቅዱሳን የጂንካ ማዕከል የስብከተ ወንጌል ማስፋፊያ
የሂሳብ ቁጥር፡ 1000139696038
ስዊፍት ኮድ: CBETETAA
በኢትዮጵያ ንግድ ባንክ ጂንካ ጌሽ ቅርንጫፍ
Tizazu Bayile በአረብ አገራት ያላችሁ ወንድሞችና እህቶች ማስተር/ክሬዲት ካርድ ካላችሁ እስኪ ይሄን ሊንክ ክፈቱና ያላችሁበትን አገር ፈልጉትhttps://www.gofundme.com/TewahidoInGambela/donate
Click here to support በጋምቤላ ያለችውን ቤተክርስቲያን ለመርዳት እንረባረብ! by Tizazu Alemu
GOFUNDME.COM
ላይ ዲሴምበር 23, 2015 ምንም አስተያየቶች የሉም:
ይህን ኢሜል አድርግጦማር አድርግ!Twitter ላይ አጋራFacebook ላይ አጋራለPinterest አጋራ
2015 ኖቬምበር 30, ሰኞ
ግልጹ ደብዳቤ ለምን የአወዛጋቢነት ቁመና ይሰጠዋል? (የግል ምልከታ)
Abayneh Kassie
". . . በቤተ ክርስቲያኒቱ ፈቃድ ሳይሰጣቸው እና ሳያሳውቁ በየድንኳኑና አዳራሹ ጉባኤ የሚያካሂዱ መጻሕፍት፣ መጽሔት እና ጋዜጦች የመዝሙር ጋዜጦች በቤተክርስቲያኒቱ ስም የሚያሳትሙና የሚነግዱ ሁሉ ሕገ-ወጥ ተግባር እየፈጽሙ መሆኑንና በአሁኑ ጊዜ በልዩ ልዩ ሚዲያዎች በኢትዮጵያ ኦርቶዶክስ ተዋሕዶ ቤተ ክርስቲያን ስም የራሳቸውን ዓላማና ፍላጎት እያስተላለፉ ያሉ ተቋማት ከኢትዮጵያ ኦርቶዶክስ ተዋሕዶ ቤተ ክርስቲያን ውክልና ሳይሰጣቸው ሕገ-ወጥ ተግባር የሚፈጽሙ ግለሰቦች፣ ማኅበራትና ድርጅቶች ሁሉ ቤተ ክርስቲያኒቱን የማይወክሉ ስለኾነ ይኸው ሕገ-ወጥ ተግባራቸው ወደፊት እንዳይቀጥል ለኢ.ቤ.ኤስ የቴሌቪዥን ድርጅት እና የሚድያ አገልግሎት ኅትመት ለሚሰጡ ድርጅቶች እንዲሁም ለሚመለከታቸው ሚኒስቴር መ/ቤቶች በደብዳቤ እንዲገለጽ ኾኖ ከድርጊታቸው የማይቆጠቡ ከኾነ ግን በሕግ የተሰጣትን መብቷን ማስከበር የግድ ስለኾነ በጠቅላይ ቤተ ክህነት ሕግ አገልግሎት በኩል የሕግ ክትትል እንዲደረግባቸው " ሲል የቅዱስ ሲኖዶስ ጽ/ቤት በቁጥር ፴፭/፲፬/፳፻፰ በቀን ፳፫/፪/፳፻፰ ዓ.ም. ለጠቅላይ ቤተ ክህነት በተጻፈ ደብዳቤ ትእዛዝ አስተላልፏል፡፡
ይኽንን ደብዳቤ ተከትሎ ጠቅላይ ቤተ ክህነት ለኢ.ቢ.ኤስ የቴሌቪዥን ድርጅት በሚል አድራሻ ". . . ከኢትዮጵያ ኦርቶዶክስ ተዋሕዶ ቤተ ክርስቲያን ፈቃድ ሳይሰጣቸውና በቀጥታ ከኢ.ቢ.ኤስ የቴሌቪዥን ድርጅት ጋር ግንኙነት በመፍጠር እየተካሄደ ያለው ሕገ-ወጥ ድርጊት ሊታረም የሚገባ ድርጊት እንደመኾኑ መጠን ቤተ ክርስቲያናችን በሕገ መንግሥቱ የተሰጣትን መብት በመጋፋት በአሁኑ ጊዜ በልዩ ልዩ ሚድያዎች በኢትዮጵያ ኦርቶዶክስ ተዋሕዶ ቤተ ክርስቲያን ስም የራሳቸውን ዓላማና ፍላጎት እያስተላለፉ ያሉ ተቋማት እና ግለሰቦች፣ ማኅበራትና ድርጅቶች ሁሉ ቤተ ክርስቲያኒቱን የማይወክሉ እና እውቅና ያልተሰጣቸው በመኾኑ ይኸው ሕገ-ወጥ ተግባራቸውን እንዳይቀጥሉ በጥብቅ እያሳሰብን ከአሁን በኋላ ግን ከቤተ ክርስቲያኗ ፈቃድ ሳይሰጣቸው እንደካሁን ቀደም ወደፊት እንዳይቀጥል የኢ.ቢ.ኤስ ቴሌቪዥን ጣቢያው ፕሮግራማቸውን ተቀብሎ የሚያስተናግድ ከኾነ ሕገ መንግሥታዊ መብታችንን ለማስከበር ሲባል የቴሌቪዥን ድርጅት በሕግ የምንጠይቅ መኾናችንን እየገለጽን. . ." በማለት በቁጥር ፰፻፷፭/ ፳፯፻፹፱/፳፻፷ በቀን ፯/፫/፳፻፷ ዓ.ም. በተጻፈ ደብዳቤ እገዳ እንዲደረግ ጠይቋል፡፡
በእነዚህ የቅዱስ ሲኖዶስ ጽ/ቤት እና የጠቅላይ ቤተ ክህነት ደብዳቤዎች ውስጥ እገዳ የተጣለባቸው እነማን ናቸው? የሚለው አወዛጋቢ ጥያቄ ምላሽ ማግኘት አለበት፡፡ "ሕገ-ወጥ" የሚለው ቃል ሊቀጸል የሚገባው ለእነማን ነው? ከእነዚህ ጋር ማኅበረ ቅዱሳን ሊደመር ይችላልን? ቀድሞውኑስ ለጊዜው የታወቁትን እና እንዲታገዱ የተፈለጉትን በስም ጠቅሶ ወደፊት ሊነሱ የሚችሉትን ደግሞ በጥቅሉ "ፈቃድ የሌላቸው" ማለት አይቻልም ነበርን?
በእርግጥ እንደ ኢ.ቢ.ኤስ. ላሉ ሦስተኛ ወገኖች የተጻፈው መልእክት ተጨማሪ ማብራሪያ ሊፈልግ እንደሚችል ማሰብ አይከብድም፡፡ በተቃራኒው ደግሞ እገዳው ተግባራዊ እንዲኾን ለጻፈው አካል ደግሞ ሙሉ በሙሉ ስለእነማን እንደተጻፈ ለመናገር መደናገር አይጠበቅም፡፡ ደብዳቤው እጁ የገባው የቴሌቪዥን አሠራጭ እነማንን እንደሚመለከት ለማወቅ ግርታ እንደተፈጠረበት ጠቅሶ እስኪታወቅ ድረስ ሥርጭቱን ለማቋረጥ መገደዱን አሳውቋል፡፡ በዚህ ጊዜ ወይ ሁሉንም በቤተ ክርስቲያን ስም መርሐግብር የሚያስተላልፉትን አለበለዚያም እገሌና እገሌ ብሎ መናገር መቻል ያለበት ለእኔ ጠቅላይ ቤተ ክህነቱ ነው፡፡
ለዚህ ማብራሪያ የተጠየቀው ጠቅላይ ቤተ ክህነት ግን ጉዳዩን ወደ ቋሚ ሲኖዶስ እንደመራው ታውቋል፡፡ መሠረታዊው ጥያቄ መነሣት ያለበት እዚህ ላይ ነው፡፡ የሕግ ጥያቄ ተነሥቶ ቢኾን ሕግ ተርጓሚ ወደኾነው ቅዱስ ሲኖዶስ መምራቱ ምንም የማያሻማ ጉዳይ በኾነ፡፡ ነገር ግን ማንነትን የማጣራት ጥያቄ እንጂ የተነሣው የሕግ ጥያቄ አይደለም፡፡ ከቅዱስ ሲኖዶስ በወጣው ደብዳቤ ላይ "ማኅበራት" የሚል ቃል ስላለ ብቻ ሕጋዊ እና ሕገ ወጥ ማኅበራትን በጅምላ እና በአንድ መነጽር መመልከት አይቻልም፡፡
አይጥ በበላ ዳዋ ተመታ የሚባለው ብኂል ተፈጻሚ የኾነ ይመስላል፡፡ "ማኅበራት" የሚለው ቃል ስላለ ብቻ ማኅበረ ቅዱሳን እንዴት አብሮ ተጨፍልቆ ሊተረጎም ይችላል? ማኅበረ ቅዱሳን ሕገ ወጥ በሚለው ዘርፍ ፈጽሞ ሊፈረጅ የማይችል እንደኾነ ለመናገር ለእኔ ጥያቄው ከተነሣባት ቅጽበት አልፎ ሊውል ሊያድር መቻሉ አነጋጋሪ ኾኖብኛል፡፡ እንዲህ ለማለት መሠረታዊ ምክንያቶች አሉኝና፡፡
አንደኛ፡- ማኅበረ ቅዱሳን በቅዱስ ሲኖዶስ ደረጃ የተዋቀረ ሕጋዊ አካል ስለኾነ፡፡
ማኅበረ ቅዱሳን በአንድ መምሪያ ወይም ሀገረ ስብከት ወይንም በጠቅላይ ቤተ ክህነት ደረጃ ሳይኾን የቤተ ክርስቲያን ላዕላዊ መዋቅር በኾነው በቅዱስ ሲኖዶስ ውሣኔ የተቋቋመ የአገልግሎት ማኅበር ነው፡፡ በዚህ ደረጃ የተዋቀሩት የቤተ ክርስቲያን መዋቅሮች በጣት የሚቆጠሩ ናቸው፡፡ ከእነዚህም መካከል ልማትና ተራድኦ ኮሚሽንን፣ የኪራይ ቤቶችን አስተዳደር፣ የሕጻናትና ቤተ ሰብ መምሪያን፣ የትንሣኤ ዘጉባኤ ማተሚያ ድርጅትን መጥቀስ ይቻላል፡፡ ማኅበረ ቅዱሳንም ከ፲፱፻፹፮ ዓ.ም. ጀምሮ በቤተ ክርስቲያን ዕውቅና ተሰጥቶት በሕጋዊነት ተዋቅሮ እየሠራ ያለ ማኅበር ነው፡፡ ከዚያም በፊት ቢኾን በተለይ ከ፲፱፻፹፬ ዓ.ም. ጀምሮ በሰንበት ትምህርት ቤቶች ማደራጃ መምሪያ እና በአበው ሊቃነ ጳጳሳት እስከ ፓትርያርኩ ድረስ ዕውቅና አግኝቶ አገልግሎት ሲሰጥ የነበረ መኾኑ ሊዘነጋ አይችልም፡፡
ይልቁንም ብዙ ጥናት ሲደረግበት ከቆየ በኋላ የማኅበሩ ደንብ በ፲፱፻፺፬ ዓ.ም. በቅዱስ ሲኖዶስ ምልዐተ ጉባኤ ጸድቆ በሥራ ላይ የተሰየመ አንድ የእናት ቤተ ክርስቲያን ደጋፊ አካል ኾኖ በመሥራት ላይ ይገኛል፡፡ በየትኛውም መሥፈርት ይህንን አካል ሕገወጥ የሚል ያልተገባ ቃል መግለጥ አመክንዮአዊ አይኾንም፡፡ ከፍ አድርገን እንመልከተው ከተባለ ማኅበሩን በዚህ ጎራ መሰየም ቅዱስ ሲኖዶስን ከመዝለፍ ጋር ይመሳሰላል፡፡
ስለኾነም የተጻፈው ደብዳቤ በምንም ምክንያት ማኅበረ ቅዱሳንን እንደማይመለከት መናገር በልብ የታሰብን በአንደበት እስከመናገር ድረስ ካለው የጊዜ ክፍተት በላይ ሊውል ሊያድር የሚችል አልነበረም፡፡ ጅብን ሲወጉ አህያን ይጠጉ ዓይነት እንዳይኾን ስጋት አለኝ፡፡ ሕገወጥ የኾኑትን ለመቅጣት ሕጋዊውን ማስደንበር ለምን አስፈለገ?
ሁለተኛ፡- ማኅበረ ቅዱሳን ከተፈቀደለት መስመር አፈንግጦ ከኾነ በውስጥ ደብዳቤ ሊገሰጽ የሚገባው በመኾኑ
ማኅበሩ ከተመሠረተበት ጊዜ አንስቶ እጅግ በርካታ የኾኑ የደብዳቤ ልውውጦች ከፓትርያርክ ጽ/ቤት እስከ አኅጉረ ስብከት ብሎም እስከ ወረዳ ቤተ ክህነት ሲደረጉ ኖረዋል፡፡ አሁንም በዚያው መልክ ቀጥሎ ይገኛል፡፡ ሲያለማ እንደተመሰገነው ሁሉ ሲያጠፋም ሊገሠጽ ይገባዋል፡፡ ስለኾነም ጥፋት በፈጸመባቸው ጊዜያት ተግሣጽ ሲሰጠው የኖረ ማኅበር ነው፡፡ ሳያስፈቅድ የቴሌቪዥን መርሐግብር ሲያካሂድ ከተገኘም እንደ አንድ የቤተ ክርስቲያን አካል በሚመለከተው ክፍል ተገቢው እርምጃ ሊወሰድበት የሚችል አካል ነው፡፡ ስለዚህ ለራስ አካል በሦስተኛ ወገን በኩል ትእዛዝ ይተላለፋል ብሎ ማሰብ አይቻልም፡፡ እናም ደብዳቤው ማኅበሩን በጭራሽ አይመለከተውም ለማለት አናመነታም፡፡
አሁንም በውስጥ ደብዳቤ ለጊዜው ማጣራት አስፈላጊ ስለኾነ ሥርጭቱን አቁም ቢባል በጸጋ ተቀብሎ ለማስተናገድ ችግር የሌለበት ማኅበር ነው፡፡ ነገር ግን ጉዳዩ ማኅበሩን የማይመለከት ስለኾነ ጠቅላይ ቤተ ክህነት ይኽኛውን መንገድ እንዳልመረጠ መረዳት ይቻላል፡፡ ሌሎቹ ግን ምንም ዓይነት ሕጋዊ የሚባል ግንኙነት ከጠቅላይ ቤተ ክህነት ጋር ስለሌላቸው የተጻፈው ደብዳቤ በቀጥታ እነርሱን እንደሚመለከት አያወላዳም፡፡ ጠቅላይ ቤተ ክህነቱ ከእነ መፈጠራቸውም ምንም ዓይነት ሕጋዊ መሠረት እንዳላገኘባቸው ግልጽ ነው፡፡ ነገር ግን በጉልበት ወይንም በማን አለብኝነት የቅደስት ተዋሕዶ ቤተ ክርስቲያንን ስም ይጠቀማሉ፡፡ እነርሱን በተመለከተ ውሣኔው ከማርፈዱ በስተቀር ምንም እንከን የለበትም፡፡
ዘገባ እያቀረበ እና እያስጸደቀ፣ ሂሳቡን እያስመረመረ፣ ትእዛዝ እና መመሪያ እየተቀበለ የእናት ቤተ ክርስቲያንን መዋቅራዊ ሰንሰለት ጠብቆ እየሠራ የሚገኝን ማኅበር አድራሻ ከሌላቸው አካላት ጋር መፈረጅ እንዳይመስልም ደጋግሞ ማሰብ ያስፈልጋል፡፡ በየአጠቃላይ ሰበካ መንፈሳዊ ጉባኤው በየአሕጉረ ስብከቱ ዘገባ ተካትቶ ሥራው የሚነገርለትን ማኅበር ከእነ እገሌ ጋር ጨፍልቆ ማሰብ አይመጥነውም፡፡
ሦስተኛ፡- ማኅበሩ ትምህርተ ወንጌልን በተለያዩ ዘርፎች እንዲያስተላልፍ የተፈቀደለት መኾኑ
ቀደም ሲል በጠቀስነው በ፲፱፻፺፬ ዓ.ም. በጸደቀው የማኅበረ ቅዱሳን መተዳደሪያ ደንብ ላይ በአንቀጽ ፬ ላይ የማኅበሩ ዓላማና ተግባር በሚለው ርእስ ሥር በቁጥር ፮ ላይ ". . . ትምህርተ ወንጌል በተለያዩ ዘዴዎች በመጽሔቶች፣ በጋዜጦች፣ በበራሪ ጽሑፎች፣ በካሴቶች፣ በኢንተርኔት፣ በኤሌክትሮኒክስ መገናኛ እና በመሳሰሉት እንዲስፋፋ ማድረግ . . ." የሚል ይገኛል፡፡
ከጠቅላይ ቤተ ክህነቱም ኾነ ከቅዱስ ሲኖዶስ ጽ/ቤት የወጡት ደብዳቤዎች በቀጥታ የሚመለከቱት ፈቃድ ያልተሰጣቸውን ነገር ግን በቤተ ክርስቲያን ስም የሚነግዱትን መኾኑ ግልጽ ሲኾን ማኅበረ ቅዱሳን ግን በማያሻማ ሁኔታ በማንኛውም የዘመኑ ጥበብ (ቴክኖሎጂ) በሚፈቅደው መንገድ ትምህርተ ወንጌልን ለማሠራጨት ፈቃድ የተሰጠው ገና በማለዳ ነው፡፡ በዚሁም መሠረት ላለፉት ፳፫ ዓመታት በተጠቀሱት መንገዶች ሁሉ ቃለ ወንጌልን ሲያሠራጭ ቆይቷል፡፡ አሁን ምንም የተለየ ሁኔታ አልተፈጠረም፡፡ ስለዚህ ደብዳቤው በየትኛውም መስፈርት ማኅበረ ቅዱሳንን ሊያካትት እንደማይችል እርግጠኛ መኾን ይገባል፡፡
በደንቡ ላይ በግልጽ እንደተመለከተው በኤሌክትሮኒክስ መገናኛ ትምህርተ ወንጌልን ለማስፋፋት ተፈቅዶለታል፡፡ ኤሌክትሮኒክስ መገናኛ የሚለው ብዙ ዘርፎችን የሚያካትት ሲኾን ከእነዚህም መካከል አንደኛው የቴሌቪዥን ሥርጭት ይገኝበታል፡፡ ስለዚህ የፈቃድን ጉዳይ በማኅበሩ ላይ ማንሣት ተገቢ አይኾንም፡፡
ይሁን እንጂ ደብዳቤው የተጻፈለት አካል ጥያቄውን ማንሣቱ ስህተት አለበት ብሎ ማሰብ አይቻልም፡፡ ጠቅላይ ቤተ ክህነቱ እነዚህን ከላይ የተነሡትን መሠረታዊ ነጥቦች ግንዛቤ ውስጥ አስገብቶ ፈጣን ምላሽ ሊሰጥ ይገባዋል፡፡ ጀምበር እስክትጠልቅ የሚያቆይ ምንም ዓይነት ብዥታ ወይንም ግርታ ሊፈጠርበት በማይችለው ጉዳይ ላይ ውሎ ማደሩ በጥንቃቄ ሊታይ የሚገባው ነውና አሁንም ሌሎች ተጨማሪ ቀናት እንዳይባክኑ ቢደረግ ሠናይ ነው፡፡
የገበያ ግርግር ለሌባ ያመቻል እንዲሉ በዚህች አጋጣሚ ሰርጎ ለመግባት በር የሚከፈትላቸው አካላት መኖራቸው ሌላው አሳሳቢ ጉዳይ ነው፡፡ ክፍተቱን እንደ በጎ አጋጣሚ በመውሰድ በቴሌቪዥን ጣቢያው ለመጠቀም በርካታ ተቃራኒ አካላት ማሰፍሰፋቸው እየተሰማ ይገኛል፡፡ ከእነዚህም ውስጥ ዋነኛው የቤተ ክርስቲያን ጠላት ተብሎ የተወገዘው "የከሣቴ ብርሃን" ሐራጥቃ ተሐድሶ ይገኝበታል፡፡ ከእርሱም ባሻገር ከነባሮቹ በቤተ ክርስቲያን ነጋዴዎችም በኩል ሌላ የፍቀዱልን ውስጣዊ ግፊት እየተደረገ ይገኛል፡፡ ስለኾነም፡-
፩. የማጣራቱ ጉዳይ ቶሎ እልባት አለማግኘቱ ዕድሉን ለሌሎች በሰፊው መክፈት ይኾናልና በፍጥነት ውሣኔ ቢሰጠው እና ማኅበሩ ወደጀመረው አገልግሎት እንዲቀጥል ቢደረግ፡፡
፪. ግርግሩን ምክንያት በማድረግ በደብዳቤው የታገዱት ሁለት አካላት ፈቃድ እንዲሰጣቸው አንዳንድ ሰዎች ሀሳብ እያቀረቡ እንደኾነ መሰማቱ ከፍተኛ ተቃውሞ እያስነሳ ይገኛል፡፡ ለማኅበረ ቅዱሳን በመፍቀድ ሰበብ ሌሎችም የዚህ ጽዋ ተቃማሽ እንዲኾኑ ለማድረግ ያደቡ ሰዎች እንዳሉ ግልጽ ነው፡፡ ይኽ ከተደረገ ግን ማጣፊያ የሚያጥረው ስህተት ይኾናል፡፡ ስለዚህ ደግመው ደጋግመው አባቶች እዲያስቡበት ያስፈልጋል፡፡ እንዲህ ከሚደረግ የማኅበረ ቅዱሳንም አገልግሎት ቢዘገይ እመርጣለሁ፡፡ ምክንያቱም ለእነዚያ ሰዎች ሙሉ ዕውቅና ከመስጠት የማይተናነስ ድርጊት ስለሚኾን፡፡ ብዙ ጊዜ አንድ ጊዜ በኾነች ሰበዝ ልክ የተሰፋችን አለላ ነጥሎ ለማውጣት ስንቸገር ዐውቃለሁና፡፡
፫. በተጻፉት ደብዳቤዎች ውስጥ "ሕገ-ወጥ" የሚለው ቃል በተደጋጋሚ ሲጠቀስ እንመለከታለን፡፡ ቅዱስ ሲኖዶስም ኾነ ጠቅላይ ቤተ ክህነት እነዚህን ደብዳቤዎች ሲጽፉ ሕገወጥ የኾኑ አካላት መኖራቸውን ያረጋግጣል፡፡ እነዚህ ሕገወጥ እየተባሉ የተጠሩት አካላት አሁን ተመልሰው ሕጋዊ የሚኾኑበት መንገድ ሊኖር አይችልም፡፡ ጥንትም ሕገወጥ ተብለዋልና፡፡ ማኅበራት የሚለው ቃልም የተጠቀሰው ከእነርሱ መካካል ማኅበር መሥርተናል እያሉ የሚናገሩ በመኖራቸው የተጠቀሰ ቃል እንጂ ነው፡፡
ላይ ኖቬምበር 30, 2015 1 አስተያየት:
ይህን ኢሜል አድርግጦማር አድርግ!Twitter ላይ አጋራFacebook ላይ አጋራለPinterest አጋራ
2015 ኖቬምበር 29, እሑድ
“በኢትዮጵያ ኦርቶዶክስ ቤተ ክርስቲያን የጽሑፍ ቅርስ ላይ ከአለኝ ትዝብት”
የኢትዮጵያ ኦርቶዶክስ ተዋሕዶ መድኃኔ ዓለም ቤተ ክርስቲያን
ኒው ዮርክ ከተማ
(የተራድኦ ድግስ ምሽት፥ ኅዳር ፬ ቀን ፳፻፯ ዓ. ም. = November 14, 2015)
ጌታቸው ኃይሌ
ቅድስት ቤተ ክርስቲያንን እንድታገለግሉ የተመረጣችሁ የተከበራችሁ ካህናትናዲያቆኖት፥ የመድኃኔ ዓለም አባላት እንድትሆኑ የሐዋርያትን ጥሪ ያከበራችሁየኢትዮጵያ ኦርቶዶክስ ቤተ ክርስቲያን ምእመናን እኅቶቼና ወንድሞቼ፥ በዚህ የበጎአድራጎት ምሽት ላይ ተገኝቼ ለሥጋ ጣፋጩን የኢትዮጵያ ምግብ በስመጥር ጠጅአያወራረድኩ እንድመገብና ስለመንፈስ አርኪው የኢትዮጵያ ኦርቶዶክስ ቤተክርስቲያን የሥነ ጽሑፍ ቅርስ ያሉኝን አንዳንድ ትዝብቶች እንዳጫውታችሁ ስለጋበዛችሁኝ ከልብ አመሰግናለሁ።
እኛ የኢትዮጵያ ኦርቶዶክስ ቤተ ክርስቲያን ምእመናን የትልቅ ታሪክ ችቦ ተሸካሞችነን። ችቦውን መሸከም መስቀለ ሞቱን የመሸከም ያህል ይከብዳል፤ ግን የኩሩውማንነት መታወቂያችን ስለሆነ ከባዱን ሸክም በደስታና በጸጋ እንሸከመዋለን።ስለችቦውና ስለ አቀጣጣዮቹ ተናገር ስላሉኝ ተደስቻለሁ። ቅዱስ ዳዊት “ተፈሣሕኩእስመ ይቤሉኒ ቤተ እግዚአብሔር ነሐውር” (ወደ እግዚአብሔር ቤት እንሂድ ስላሉኝተደስቻለሁ) ባለው አነጋገር ስለተጠቀምኩ መንፈሱ እንደማይወቅሰኝ እለምነዋለሁ።
ትልቁን ታሪካችንን በመመዝገብ የትልቅ ሕዝብ ቀጣዮች መሆናችንን የነገሩን የቤተክርስቲያን ሊቃውንት ናቸው። ባለውለታዎች ስለሆኑ፥ ኑ እናመስግናቸው፤ ቅዱሳንስለሆኑ፥ ኑ እንዲጸልዩልን እንለምናቸው።
“ሊቃውንት አባቶቻችን ምን ምን መዘገቡልን?” የሚለውን ጥያቄ ለመመለስ ጥናቱእንደቀጠለ ነው። በዚህ ጥናት ላይ የምዕራባውያን ምሁራን ተሳትፎ ከፍ ያለ ቦታይዟል፤ አድናቆትም አለኝ። የምዕራባውያን ምሁራን በምርምራቸው የሚያደርጉትንስሕተት ሁሉ ከክፋታቸው እንደመነጨ አድርጌ አላየውም። ለምሳሌ በኪዳነ ወልድክፍሌ ስም የሚታወቀውን መጽሐፈ ሰዋስው ወግስ ወመዝገበ ቃላት ሐዲስንየሚመጥን የግዕዝ መዝገበ ቃላት በኢትዮጵያ አልተጻፈም። የዚህ ድንቅ መጽሐፍመሠረት ጀርመናዊው ዲልማን በላቲን ቋንቋ ያዘጋጀው የግዕዝ መዝገበ ቃላት ነው።እኔም ማስረጂያ ይዤ እንዲያርሙ የምጠይቃቸውን እርማት፥ በማልቀበለውምክንያት እምቢ ያሉበትን ጊዜ አላጋጠመኝም።
የምዕራባውያን ምሁራን የግዕዝን ምንጮች ከሚመረምሩበት ምክንያት አንዱ፥በዓለም ላይ የጠፉ የጥንት የክርስትና ሃይማኖት ምንጮች ኢትዮጵያ ገዳማት ውስጥይገኙ እንደሆነ ለማወቅ ነው። ክርስትና የዛሬውን መልክ እስኪይዝ ብዙ እንቅፋቶችንአልፏል። እንቅፋቶቹን ከፈጠሩት ምክንያቶች አንዱ ብዙ የክርስትናን ታሪክ ዘጋቢዎችመነሣት ነው። እዚህ ላይ “በእኛ ዘንድ የተፈጸመውንና የታመነውን የሥራውን ዜናበሥርዐት ሊጽፉ የጀመሩ ብዙዎች ናቸው” ያለውን የቅዱስ ሉቃስን ምስክርነትመጥቀስ ይቻላል። የጥንቶቹ ሊቃውንት ከውዝግብ ለመውጣት ሲሉ ጥቂቶቹንመጻሕፍት መርጠው የቤተ ክርስቲያን ሕጋዊ መጻሕፍት አድርገው አወዛጋቢ ነገርያለባቸውን ሌሎቹን ኮነኗቸው፤ አጠፏቸውም። ዛሬ የሃይማኖት ተመራማሪዎችእነዚህ የተኮነኑ መጻሕፍትና በሌላ ምክንያት የጠፉ ስለክርስትና ታሪክ የሚነግሩን ነገርይኖራል በማለት ይፈልጓቸዋል።
በመጠኑም ቢሆን ተገኝተዋል። በጣም የታወቁትን ልተውና አንድ አሜሪካዊ ተማሪበቅርብ ቀን ስላገኘው የጥንታዊ ድርሰት ብጣሽ (fragment) ልናገር። ሙሴናየፈርዖን ጠንቋዮች ታምራት በመሥራት ይወዳደሩ እንደነበረ እናስታውሳለን። አንድያልታወቀ ደራሲው ስለፈርዖን ጠንቋዮች የደረሰው ጥንታዊ ድርሰት ኖሯል። መኖሩየታወቀው የድርሰቱ አንድ ብጣሽ በግሪክኛው ተገኝቶ ነው። ይህ ተማሪ ያገኘውየግዕዝ ብጣሽ ብራና ግሪክኛው ውስጥ ያለውን የሚመሰክርና የጐደለውን የሚያሟላነው። ተማሪው ከማግኘቱ በፊት እንዲህ ያለ ድርሰት በግዕዝ መኖሩን ማንምአያውቅም ነበር። ይቺ ብጣሽ የብራና ጽሑፍ መገኘት ያደረገው አስተዋጽኦ በብጣሹመጠን የሚገመት አይደለም።
በግሌ ወደ አጋጠሙኝ ሁለት ጉዳዮች ልሻገር። አባ ባሕርይ መዝሙረ ክርስቶስንሲደርሱ ከጠቀሟቸው ብዙ መጻሕፍት ውስጥ አንዱ ከሊላ ወድምና የሚባለውመጽሐፍ እንደሆነ ነግረውናል። እኔም ድርሰቶቻቸውን ስተች አንሥቼዋለሁ።መጽሐፉ በብዙ ቋንቋዎች ተተርጒሞ ሳለ በግዕዝ ስላልተገኘ፥ ሊቃውንቱየመነኵሴውን ቃል መጠራጠር ጀምረው ነበር። ግን መጽሐፉ ራሱ ባይገኝም፥ የሐይቅገዳም መጽሐፉ እንደነበረው ማስረጃ አግኝቻለሁ፤ መዝገባቸው ከመዘገባቸውመጻሕፍት አንዱ ከሊላ ወድምና ነበረ። መጽሐፉን አይተውት ይሁን ወይም ስሙንከመዝገብ ላይ አግኝተውት ይሁን ባይታወቅም፥ ሊቀ ጠበብት አክሊለ ብርሃንከአዘጋጁት የመጻሕፍት መዝገብ ውስጥ አግብተውታል።
ሁለተኛው፥ ዮሴፍ ወአስኔት የሚባለውን መጽሐፍ የሚመለከት ነው። ይህምመጽሐፍ በብዙ ቋንቋዎች ተተርጕሞ ሲገኝ በግዕዝ አልተገኘም። ግን አባ ጊዮርጊስዘጋስጫ መጽሐፈ ምስጢር በሚባለው መጽሐፋቸው ውስጥ እመቤታችንን “ንህብዘአስኔት” (የአስኔት ንብ) ብለዋታል። አስኔት ንብ እንደነበራት የሚነግረን ምንጭዮሴፍ ወአስኔት ብቻ ስለሆነ ደራሲው አባ ጊዮርጊስ መጽሐፉ እንደነበራቸው--ኢትዮጵያ እንደነበራት--ታምኖበታል። እዚህም ላይ ትንሽ አስተዋፅኦ አድርጌያለሁ።
ከእኛ ሊቃውንትም ብላቴን ጌታ ኅሩይ ወልደ ሥላሴና ሊቀ ጠበብት አክሊለ ብርሃንምን ምን መጻሕፍት እንዳሉን በዝርዝር ጽፈዋል። ግን በቂ አይደለም። ምርምሩይቀጥላል። ምኞቴ በዚህ በተቀደሰ ተግባር ብዙ ወጣት ኢትዮጵያውያን እንዲሰማሩነው። አባቶቻችንን የማደንቀው ለግዕዝ ያንን ሁሉ የሃይማኖት መጽሐፍ የመቀበያችሎታ ማስታጠቃቸው ነው። ይህ የሚያመለክተው ግዕዝ ከአክሱም ዘመነ መንግሥትበፊት ዳብሮ እንደነበረ ነው። ለምሳሌ ግዕዝ “ተቆጣ” ለማለት ከአራት የማያንሱቃላት እንዳሉት በአጋጣሚ አይቻለሁ፤ “መአከ” (“ተምእከ”)፥ “መጐጸ”(“አመጐጸ”)፥ “ተምዐ” (“ተምዕዐ”)፥ “ተቈጥዐ”።
አማርኛ የሌለው አንዳንድ ቃላትም አጋጥመውኛል፤ ለምሳሌ፥ “ሕልበት”(nostril)፥“ምንሀብ” (factory). አለቃ ኪዳነ ወልድ ክፍሌ “ሕልበት”ን መተርጐሚያ አማርኛቢያጡ፥ “የአፍንጫ ጉንጭ” አሉት።
የግዕዝን ችሎታ ብናውቅ ኖሮ፥ “bank” የሚለው የእንግሊዝኛ ቃል አማርኛ ውስጥአይገባም ነበር። “ባንክ” በመሠረቱ የገንዘብ መለዋወጫ ጠረጴዛ (bench)ነው።የሉቃስን ወንጌል ስናነብ ምዕራፍ ፲፱ ላይ ጌታችን የሰጠን አንድ ምሳሌ እናገኛለን።እንደምሳሌው፥ አንድ ጌታ ከአሽከሮቹ ለዓሥሩ ነግደው እንዲያተርፉለት ዓሥርምናናት ከፋፍሎ ሰጥቷቸው ነበር። በመጨረሻ ሁሉም ገንዘቡን ከነትርፉ ለጌታቸውሲያስረክቡ፥ አንዱ ብቻ የወሰደውን ሳይነግድበት ሳያተርፍበት እንዳለ ከትቶ እንዳለለጌታው መልሶ ሰጠው። ጌታው አዝኖና ተቆጥቶ እንዲህ አለው፤
“ወለምንት ኢያግባእከ ወርቅየ ውስተ ማእድ”
([ላለመነገድህ ምክንያት ካለህ] ታዲያ ገንዘቤን ለምን ከማእድ አላስገባህም?”
ምንጩ ግሪክኛው የሚለውም “ትራፔዛ” (ጠረጴዛ) ነው። ታዲያ የአማርኛው ትርጕምከላይ እንዳመለከትኩት መሆን ሲገባው፥ የመጽሐፍ ቅዱስ ማኅበር ትርጉም “ባንክ”፥የኦርቶዶክሶቹ “ለዋጮች” ይላል። ግን ቀደም ብሎ “ማእድ” እንዳለ ከግዕዝ ወደአማርኛ ቢተላለፍ ኖሮ “ባንክ” የሚለውን የእንግሊዝኛ ቃል ምንም ሳይጕድልብንልናስቀረው እንችል ነበር።
የዮሐንስ ወንጌልን ሳነብና ፥ ምዕ 19፤ ቍ. 24 ላይ ስደርስ ደግሞ፥ ስለ ግዕዝ የቃላትብልጽግናና ስለአባቶች ጥንቃቄ የገረመኝና እኛን ልጆቻቸውን የሚወቅስ ነገርአጋጠመኝ፤ ጥቅሱን እንዳለ ልጥቀሰው፤
ወሐራሰ ሶበ ሰቀልዎ ለኢየሱስ ነሥኡ አልባሲሁ ወረሰይዎ አርባዕተ ክፍለ ለአሐዱሐራ ክፍለ። ወክዳኖሂ እልታኀ ዘአልቦ ርፍአት ዘእምላዕሉ እኑም ኵለንታሁ።ወተባሀሉ በበይናቲሆሙ ኢንግምድ ወኢንስጥጥ አላ ንትፋሰስ ለዘረከቦ ይርከቦ። ከመይብጻሕ ቃለ መጽሐፍ ዘይቤ። ተካፈሉ አልባስየ ለርእሶሙ ወተዓፀው ዲበ ዐራዝየ።
ወታደሮቹ ኢየሱስን ከሰቀሉት በኋላ፥ ልብሱን ወስደው ለእያንዳንዱ ወታደር አንድ ክፍል እንዲደርስ አራት ቦታ ከፈሉት። መርፌ ስላልነካው ከላይ እስከታች አንድ ወጥ ሆኖ ስለተሠራው ስለ ፈርጅ ቀሚሱ ግን እርስ በርሳቸው (እንዲህ) ተባባሉ፥ “ዕጣ እንጣጣልና ለደረሰው ይድረሰው እንጂ አንቅደደው”። ይህም፥ “ልብሶቼን ለራሳቸው ተከፋፈሉት፤ በቀሚሴም ላይ ዕጣ ተጣጣሉ” ያለው የመጽሐፍ ቃል ይፈጸም ዘንድ ነው።)
እንግሊዝኛውም እንደ አማርኛው ከሁለቱም ቦታ “ዕጣ ተጣጣሉ”(“cast lots”) ነውየሚለው።
. . . So they said to one another, “Let us not tear it, but cast lots for it to see who will get it.” This was to fulfill what the scripture says, “They divided my clothes among themselves, and for my clothing they cast lots.”
በግዕዝ ግን አነጋገሩ የተገለጠው በሁለት የተለያዩ ሐረጎች መሆኑን ልብ እንበል፤ በ“ተፋሰሱ”ና በ “ተዐፀዉ”። ለምን እንዲህ ሆነ ብየ የግሪኩን ምንጭ ባየው፥ እውነትምሁለቱ ሐረጎች በግሪክኛውም የተለያዩ ናቸው፡ lachomen እና ebalon kleeron።
* * * * * * * *
ባሁኑ ሰዓት ጥሪየ አድርጌ የያዝኩት አባቶቻችን ከውጪው ዓለም ምን ተረጐሙልን፥እነሱስ በተረጐሙት ላይ ምን አከሉበት የሚሉትን ሁለቱን ጥያቄዎች መመለስን ነው።አምሳያቸው እውጪ አገር ካለ ከውጪ የተተረጎሙ ናቸው ማለት አያስቸግርም።ደንቃራ የሆነብኝ አንዳንዶቹን የግዕዝ መጻሕፍት “ከምዕራቡ ዓለምና ከመካከለኛውምሥራቅ ጠፍተው ነው እንጂ፣ ትርጕም ናቸው” የሚለው አነጋገር ነው። እርግጥከሌላው ዘንድ ጠፍተው እኛ ዘንድ የተገኙ አሉ። ይኸም ቢሆን አባቶቻችንና ቤተክርስቲያናችንን የሚያስመሰግን ነው።
ቢሆንም እኛ ተቀባዮች ብቻ ባንሆን እንመርጣለን፤ ለነገሩ ተቀባዮች ብቻምአይደለንም። ይኸንንም ለማሳየት ለዛሬው ንግግሬ ሁላችሁም በምታውቁትበመጽሐፈ ቅዳሴያችን ላይ አተኩራለሁ።
የዶክተር ገብረ ጻድቅ ደገፉና የኔ መምህር ቄስ ማርቆስ ዳውድ የመጽሐፈ ቅዳሴውንእንግሊዝኛ ሲያሳትሙ፥ እመቅድሙ ውስጥ እንዲህ ብለው ጽፈዋል፤
“It is said by the Ethiopian Church authorities that they received their liturgy of fourteen Anaphoras from the Church of Egypt. The Church of Egypt confirms this but has, unfortunately, lost most of the fourteen.”
(በኢትዮጵያ ቤተ ክርስቲያን ባለሥልጣኖች ዘንድ ዓሥራ አራቱን የቅዳሴ መጻሕፍታቸውን ከግብፅ ቤተ ክርስቲያን እንደወሰዱ ይነገራል። የግብፅ ቤተ ክርስቲያን ይኸንን ታረጋግጣለች። ግን መጥፎ ዕድል ሆኖ ከዓሥራ አራቶቹ አብዛኛዎቹ ጠፍተውባታል።
የግብፅ ቤተ ክርስቲያን የጠፉባት የቅዳሴ መጻሕፍት ቍጥር የሚታወቀው ኢትዮጵያውስጥ ባሉት መጻሕፍት ቍጥር መሆኑ ነው። እንዲህ ከሆነ፥ ከዓሥራ አራት ሊበልጡነው። ምክንያቱም ቄሱ አልሰሙም እንጂ፥ ቅዳሴዎቹ ወደኻያ ይጠጋሉ። መምህሬ ቄስማርቆስ ዳውድ ይህን መቅድም ሲጽፉና ትርጕሙን ሲያሳትሙ እያወቁ ሁለት በደልፈጽመዋል፤ (1) “የግብፅ ቤተ ክርስቲያን ይኸንን ታረጋግጣለች” ያሉት ማስረጃሳይኖራቸው ነው። (2) መጽሐፈ ቅዳሴውን የተረጐመላቸው አብሮ አደግ ወዳጄናጓደኛየ ዶክተር ገብረ ጻድቅ ደገፉ ነው። ግን እኝህ መንፈሳዊ አባትና መምህር ይኸንንሐቅ ጨቁነውታል፤ የገብረ ጻድቅን ስም ለምስጋና እንኳን አላነሡትም።
ከታተመው መጽሐፈ ቅዳሴ ውስጥ ያሉት የቅዳሴ ጸሎቶች (አኰቴተ ቍርባን) ዓሥራአራት የሆኑት ለኅትመት የተመረጠው የብራና ቅጂ ውስጥ ያሉት ዓሥራ አራትስለነበሩ ነው። ካህናቱ እንደምታስታውሱት፥ ቅዳሴ ጎርጎርዮስ (ነአኵቶ ለገባሬሠናያት--ነአኵተከ እግዚኦን አይደለም) የሚያነሣው ሊቀ ጳጳሱን አባ ዮሐንስን(፲፮ኛው 1676-1718) እና ጳጳሱን አባ ሲኖዳን (1671-1693) ነው። የእትሙምንጭ የተቀዳው በነሱ ዘመን በ1676 እና በ1693 መካከል በነበረው ዘመን ነውማለት ነው።
ያደረግሁት ምርምር “ጥሩ ዕድል ሆኖ ከዓሥራ አራቶቹ አብዛኛዎቹ” ከግብፅ ቤተክርስቲያን የመጡ ሳይሆኑ፥ የአባ ጊዮርጊስ ዘጋስጫ ድርሰቶች መሆናቸውንአረጋግጦልኛል። አባ ጊዮርጊስ በአፄ ዳዊትና በአፄ ዘርአ ያዕቆብ ዘመን የኖሩ ብዙመጻሕፍት የደረሱ ታላቅ የቤተ ክርስቲያን ሊቅ ናቸው። ከድርሰቶቻቸው ውስጥኆኅተ ብርሃን፣ አርጋኖነ ውዳሴ (= አርጋኖነ ድንግል)፣ ውዳሴ መስቀል፤ መጽሐፈብርሃን፣ ጸሎተ ፈትቶ፣ ፍካሬ ሃይማኖት፣ መጽሐፈ ምስጢር የሚባሉ መጻሕፍትይገኛሉ።
ደራሲያቸው ያልተረጋገጠውን አኰቴተ ቁርባኖች የመረመርኩትና የጥናቴን ውጤትለኅትመት የላክሁት እነዚህ መጻሕፍት የተጻፉበትን ስልት መሣሪያ በማድረግ ነው።ምርምሬን የጀመርኩት ውበቱን ምዕራባውያን በመሰከሩለት ድርሰታቸው በአርጋኖነውዳሴ ነው። ግን መጀመሪያ አርጋኖነ ውዳሴ የአባ ጊዮርጊስ ዘጋስጫ እንጂ፥እንደሚታመንበት “የአርመናዊው ጊዮርጊስ” (“Giorgis the Armenian”)እንዳይደለ ማስመስከር ነበረብኝ። ያስመሰከርኩበት ጥናት የምዕራባውያን ሊቃውንትቀንድ የሆነ ሊቅ፥ ‘The erroneous dating of the Arganonä Wəddase . . . as well as its false attribution to un unknown “Giorgis the Armenian” have been conclusively refuted’ ሲል ፍርዱን መዝግቧል።
ይኸ በራሱ አንድ አስደሳች የድካም ውጤት ነው። እርግጥ በኛ ዘንድ አርጋኖነ ውዳሴየአባ ጊዮርጊስ ዘጋስጫ መሆኑን የሚጠራጠር የለም። ግን የኢትዮጵያ ታሪክ በምዕራቡዓለም በሰፊው ስለሚጻፍ፥ ልጆቻችንም እነሱ ዘንድ ስለሚማሩ፥ ታሪካችንንበተገኘበት ቦታና ጊዜ ሁሉ ማስተካከል ግዴታችን ነው። ከቅዳሴዎቹ አብዛኞቹ የአባጊዮርጊስ ዘጋስጫ መሆናቸውን ለማሳየት የምጥረውም ከግብፅ ቤተ ክርስቲያን የመጡናቸው ተብሎ በሀገራችን ሳይቀር ተቀባይነት ያገኘውን የተሳሳተ እምነት ለማስቀረትነው። አርጋኖነ ውዳሴ የአባ ጊዮርጊስ ዘጋስጫ መሆኑ ከተረጋገጠ የአጻጻፋቸው ስልትምን እንደሚመስል ላሳይ። በድርሰቶቻቸው ላይ ሁሉ በተለይ ከዚህ በታች ያሉትባሕርዮች ጎልተው ይታያሉ፤
1. ይዞታቸው እንደ መጽሐፈ ምስጢር ነገረ መለኮት ማስተማሪያ ናቸው፤
2. በጀመሩበት ቃል ብዙ አረፍተ ነገሮች ያከታትሉበታል፤
3. በአረፍተ ነገሩ መጀመሪያ ሐረግ ላይ ያለውን ሐሳብ በሁለተኛው ሐረግያጠነክሩታ፤
4. በአረፍተ ነገሩ መጀመሪያ ሐረግ ላይ ያለውን ሐሳብ በሁለተኛው ሐረግያፈርሱታል፤
5. አረፍተ ነገሮቹ ቤት የሚመቱ የማይመቱም ቅኔዎች ናቸው፤
6. ካለው ግስ ላይ አዳዲስ ቃላት ይፈጥራሉ፤
7. ለኛ ባልታወቁ የውጪ ቃላት ይጠቀማሉ፤
እነዚህ የአጻጻፍ ባሕርዮች በብዙዎቹ ቅዳሴዎች ላይ ይታያሉ።
ቅዳሴ በመሠረቱ ከጸሎተ ሃይማኖት አልፎ ነገረ መለኮት መተቻ አይደለም። ብዙዎቹቅዳሴዎቻችን ግን እንደ አባ ጊዮርጊስ ዘጋስጫ ድርሰቶች እንደ መጽሐፈ ምስጢር እናእንደ ፍካሬ መለኮት መለኮትን በሰፊው ይተቻሉ። ሁሉንም የአባ ጊዮርጊስን የአጻጻፍባሕርዮች ለማሳየት ከሁሉም ምሳሌ መስጠት መጽሐፈ ቅዳሴውን መገልበጥይሆናል። ግዕዝ የማያውቀውንም ያሰለቸዋል። ሆኖም ከዚህ በታች ያሉትን ብቻእንመልከት፤
ከአርጋኖነ ውዳሴ ለምሳሌ፤
ኪያኪ፡ ረከብኩ፡ ምጒያየ፡ እሙስና፡ (ከብልሸት መሸሻ አንቺን አገኘሁ ፡)
ኪያኪ፡ ረከብኩ፡ ምጒያየ፡ እምአፈ፡ አናብስት፡ (ከአንበሶች አፍ መሸሻ አንቺን አገኘሁ፡)
ኪያኪ፡ ረከብኩ፡ ምጒያየ፡ እምአፈ፡ ተኵላተ፡ ዐረብ፡ (ከዐረብ ተኵላ አፍ መሸሻ አንቺን አገኘሁ፡)
ኪያኪ፡ ረከብኩ፡ ምጒያየ፡ እምቃለ፡ ዘይጽዕል፡ (ከተሳዳቢ ቃል መሸሻ አንቺን አገኘሁ፡)
ኪያኪ፡ ረከብኩ፡ ምጒያየ፡ እምእደ፡ ኵሎሙ፡ ጸላእትየ፡ (ከጠላቶቼ ሁሉ እጅ መሸሻ አንቺን አገኘሁ፡)
(1) ከቅዳሴ ማርያም፤
አኮ ዘቦቱ ለመለኮት ክበብ . . . አላ መንክር. . . ። (መለኮቱ ክበብ የለውም . . . አስደናቂ እንጂ . . .።)
አኮ ዘቦቱ ለመለኮት ግድም ወኑኅ . . . አላ ምሉእ . . .። (መለኮቱ አግድሞሽና ርዝመት የለውም . . . በሁሉም ዘንድ የሞላ ነው እንጂ . . .)
አኮ ዘቦቱ ለመለኮት ምስፋሕ . . . አላ ውስተ ኵሉ . .። (መለኮቱ መስፋፊያ ቦታ የለውም . . ግዛቱ በሀገሮች ሁሉ ነው እንጂ . . .)
አኮ ዘቦቱ ለመለኮት ዘበላዕሉ ጠፈር . . . አላ ጠፈር ውእቱ . . .። (መለኮት በላዩ ጠፈር የለበትም . . . እሱ እራሱ ጠፈር ነው ኢንጂ . . .)
ይህ ጥቅስ (1)ነገረ መለኮት ነው፤ (2) አረፍተ ነገር በጀመረበት ቃል (አኮ) አረፍተነገር ይደጋግማል፤ (3) በመጀመሪያው ሐረግ ውስጥ ያለውን ሐሳብ በሁለተኛውሐረግ ያፈርሰዋል (አላ)።
(2) ከቅዳሴ ዮሐንስ ወልደ ነጐድጓድ፤
አልብከ ጽንፍ ወአልብከ ማኅለቅት፤ (ዳርቻ የለህም፥ መጨረሻም የለህም፤)
አልቦ ዘረከቦ ወአልቦ ዘይረክበከ፤ . . . (ያገኘው የለም፥ የሚያገኝህም የለም . . .፤)
አልብከ ጥንት . . .፤ (መጀመሪያ [origin] የለህም. . .፤)
ፈጠርከ፡ ኵሎ፡ እንዘ፡ ኢትትቀነይ፤ (ሳትገዛ ሁሉን ፈጠርክ፤)
ትጸውር፡ ኵሎ፡ እንዘ፡ ኢትደክም፤ (ሳትደክም ሁሉን ትሸከማለህ፤)
ትሴሲ፡ ለኵሉ፡ እንዘ፡ ኢታሐጽጽ፤ (ሳታጓድል ሁሉን ትመግባለህ፤)
ትሔሊ፡ ለኵሉ፡ እንዘ፡ ኢታረምም። (ዝም ሳትል ለሁሉ ታስባለህ፤)
ትሁብ፡ ለኵሉ፡ እንዘ፡ ኢትቀብል ፤ (ሳትጐድል ለሁሉ ትሰጣለህ፤)
ታረዊ፡ ለኵሉ፡ እንዘ፡ ኢትነጽፍ፤ (ሳትጠግ ሁሉን ታጠጣለህ፤) 8
ትዜከር፡ ኵሎ፡ እንዘ፡ ኢትረስዕ። (ሳትረሳ ሁሉን ታስታውሳለህ፤)
ተዐቅብ፡ ኵሎ፡ እንዘ፡ ኢትነውም፤ (ሳትተኛ ሁሉን ትጠብቃለህ፤)
ትሰምዕ፡ ኵሎ፡ እንዘ፡ ኢትጸመም፤ (እምቢ ሳትል ሁሉን ትሰማለህ፤)
ተኀድግ፡ ለኵሉ፡ እንዘ፡ ኢትነሥእ። (ሳትወስድ ለሁሉ ትተዋለህ።)
በተለይ እነዚህን ቀጥሎ የጠቀስኳቸውን ሁለት ጥቅሶች ብናስተያያቸው ሁሉምከአንድ ሰው አእምሮ የወጡ ከመሆናቸው ላይ እንደርሳለን፤
(ሀ) ከዮሐንስ ወልደ ነጐድጓድ፤
ነሥአ፡ ኅብስተ፡ በእደዊሁ፡ ቅዱሳት፡ ወብፁዓት፡ ሕፄሃ፡ ለመርዓትከ፡ ወኅዳጋቲሃ፡ለእንተ፡ ኀደጋ፡ ምኵራብ።
(በቅዱሳትና ብፁዓት እጆቹ ኅብስት አነሣ። [ኅብስቱ] ለሙሽራህ [ለምእመናንህ/ለቤተ ክርስቲያንህ] ማጫ፥ ለፈታሃት ለምኵራብ መፋቻ ሆኗል።)
(ለ) ከውዳሴ መስቀል፤
መስቀል፡ ዘኮነ፡ ሕፄሃ፡ ለመርዓትከ፡ ወኅዳጋቲሃ፡ ለእንተ፡ ደኃርካ፡ በምኵራብ።
(መስቀል የሙሽራህ [የቤተ ክርስቲያንህ] ማጫ በምኵራብ ለፈታሃት [ለሕዝበ አይሁድ] መፍቻ ሆኗል።)
(ሀ) ከዮሐንስ ወልደ ነጐድጓድ፤
ኅሩም፡ አንተ፡ ወሀሎከ፡ አብ፡ ቅዱስ።
ኅሩም፡ አንተ፡ ወሀሎከ፡ ወልድ፡ ቅዱስ።
ኅሩም፡ አንተ፡ ወሀሎከ፡ መንፈስ፡ ቅዱስ።
(ለ) ከመጽሐፈ ምስጢር፤
ኅሩም፡ አብ፡ ዘኢያስተርኢ፡ በህላዌሁ፡ ዘእንበለ፡ ዳእሙ፡ በራእየ፡ ትንቢት፡ለነቢያቲሁ።
ኅሩም፡ ወልድ፡ ዘኢያስተርኢ፡ በመለኮቱ፡ ዘእንበለ፡ ዳእሙ፡ በትስብእቱ።
ኅሩም፡ መንፈስ፡ ቅዱስ፡ ዘኢያስተርኢ፡ በካልእ፡ ግርማሁ፡ ዘእንበለ፡ ዳእሙ፡ በንጻሬ፡ዘይትፈቀድ፡ በዘይረድኦሙ፡ ለቅዱሳን።
እነዚህ በ (ሀ) እና በ (ለ) የተጠቀሱ ኀይለ ቃሎች ከአንድ ሰው እንጂ ከተለያዩ ሰዎችአእምሮ የወጡ አይደሉም።
(3) ከአትናቴዎስ ቅዳሴ፤
ሰብእሰ፡ እንዘ፡ ክቡር፡ ውእቱ፡ . . . (የሰው ልጅ ክቡር ሆኖ ሳለ . . . )
ሰብእሰ፡ እንዘ፡ ንጉሥ፡ ውእቱ፡ . . . (የሰው ልጅ ንጉሥ ሆኖ ሳለ . . . )
ሰብእሰ፡ እንዘ፡ ባዕል፡ ውእቱ፡ . . . (የሰው ልጅ ሀብታም ሆኖ ሳለ . . . )
ሰብእሰ፡ እንዘ፡ ልቡስ፡ ውእቱ፡ . . . (የሰው ልጅ ብርሃን የለበሰ ሆኖ ሳለ . . . )
ሰብእሰ፡ እንዘ፡ መላኪ፡ ውእቱ፡ . . . (የሰው ልጅ ገዢ ሆኖ ሳለ . . . )
ኦአዳም፡ ምንተኑ፡ ረሰይናክ፡ . . . (አዳም ሆይ ምን አደረግንህ . . .?)
ኦአዳም፡ ምንተኑ፡ ረሰይናክ፡ . . . (አዳም ሆይ ምን አደረግንህ . . .?)
ኦሔዋን፡ ምንተኑ፡ ረሰይናኪ፡. . . (ሔዋን ሆይ ምን አደረግንሽ . . .?)
ኦአዳም፡ ወሔዋን፡ እስመ፡ አኮ፡ . . . (አዳምና ሔዋን ሆይ ልንነቅፋችሁ አይቻልም. . .)
ኦአዳም፡ ወሔዋን፡ አንትሙሰ፡ . . . (አዳምና ሔዋን ሆይ እናንተስ . . .)
ኦአዳም፡ ወሔዋን፡ አንትሙሰ፡ . . . (አዳምና ሔዋን ሆይ እናንተስ . . .)
ኦ፡ ዛቲ፡ ዕለት፡ ቀዳማዊት፡ ይእቲ፡ ወአኮ፡ ደኃራዊት፡ . . .
ኦ፡ ዛቲ፡ ዕለት፡ ደኃራዊት፡ ይእቲ፡ እንተ፡ ትሰፍን፡ ለዓለም።. . .
ኦ፡ ዛቲ፡ ዕለት፡ ለአብርሃም፡ ተከሥተት፡ . . .
ኦ፡ ዛቲ፡ ዕለት፡ ለሙሴ፡ በደብረ፡ ሲና፡ ተከሥተት፡ . . .
ኦ፡ ዛቲ፡ ዕለት፡ በነቢያት፡ ተዐውቀት፡ . . .
ኦ፡ ዛቲ፡ ዕለት፡ ቅድስቱ፡ ለአብ፡ ቡርክቱ፡ ለወልድ፡ ልዕልቱ፡ መንፈስ፡ ቅዱስ።
ኦ፡ ባዕዳት፡ ዕለታት፡ እንተ፡ ባቲ፡ ተአመርክን፡ . . .
ኦ፡ ዛቲ፡ ዕለት፡ እንተ፡ ባቲ፡ ብሊት፡ ተፀርዐት፡ ወሐዳስ፡ ጸንዐት።
ኦ፡ ዛቲ፡ ዕለት፡ እንተ፡ ባቲ፡ ሙቁሓን፡ ተፈትሑ፡ ወአግብርት፡ ግዕዙ።
ኦ፡ ዛቲ፡ ዕለት፡ እንተ፡ ባቲ፡ ምዝቡር፡ ተሐንጸ፡ ወሰይጣን፡ ተኀጕለ።
(4) ቅዳሴ ኤጲፋንዮስ፤
አልቦ፡ ጥንት፡ ለህላዌሁ፤ (አነዋወሩ መጀመሪያ የለውም፤)
ወአልቦ፡ ማኅለቅት፡ ለክዋኔሁ፤ (አኳኋኑም መጨረሻ የለውም፤)
አልቦ፡ ኍልቍ፡ ለመዋዕሊሁ፤ (ዘመኑ ቍጥር የለውም፤)
ወአልቦ፡ ሐሳብ፡ ለዓመታቲሁ። (ዓመቶቹም ልክ ቍጥር የለውም፤)
ወአልቦ፡ ርስዓን፡ ለውርዛዌሁ፤ (ጕልምስናውም እርጅና የለውም፤)
ወአልቦ፡ ድካም፡ ለጽንዐ፡ ኃይሉ፤ (የኀይሉ ጥንካሬ ድካም የለውም፤)
ወአልቦ፡ ሙስና፡ ለመልክኡ፤ (መልኩም ብልሹነት የለውም፤)
ወአልቦ፡ ጽልመት፡ ለብርሃነ፡ ገጹ። (የፊቱም ብርሃን ጨለማ የለውም፤)
አልቦ፡ ድንጋግ፡ ለባሕረ፡ ጥበቡ፤ (የጥበብ ባሕሩ ዳርቻ የለውም፤)
ወአልቦ፡ መስፈርት፡ ለሣህለ፡ ትእዛዙ፤ (የትእዛዙም ምህረት ልክ የለውም፤)
አልቦ፡ ዐቅም፡ ለስፍሐ፡ መንግሥቱ፤ (የመንግሥቱ ስፋት መጠን የለውም፤)
ወአልቦ፡ ወሰን፡ ለራኅበ፡ ምኵናኑ። (የግዛቱም ስፋት ወሰን የለውም፤)
ከዚያ ይህ ይቀጥላል፤
ሥውር፡ ውእቱ፡ (ሥውር ነው)
ወምጡቅ፡ ውእቱ፡ (ምጡቅ ነው)
ነዋኅ፡ ውእቱ፡ (ረጂም ነው)
ቀላይ፡ ውእቱ፡ (ጥልቅ ባሕር ነው)
ልዑል፡ ውእቱ፡ (ልዑል ነው)
ወእሙቅ፡ ውእቱ፡ (ጥልቅ ነው)
ጽኑዕ፡ ውእቱ፡ (ጠንካራ ነው)
መዋዒ፡ ውእቱ፡ (አሸናፊ ነው)
ጠቢብ፡ ውእቱ፡ (ጥበበኛ ነው)
ማእምር፡ ውእቱ፡ (ዐዋቂ ነው)
ኃያል፡ ውእቱ፡ (ኀይለኛ ነው)
ተባዕ፡ ውእቱ፡ (ጀግና ነው)
ክቡር፡ ውእቱ፡ (ክቡር ነው)
ከሀሊ፡ ውእቱ፡ (ቻይ ነው)
ዋሕድ፡ ውእቱ፡ (አንድዬ ነው)
ወብሑት፡ ውእቱ፡ (ብቸኛ ነው)
መንክር፡ ውእቱ፡ (አስደናቂ ነው)
ከዚህ በታች ያለውን በማነጻጸ የእግዚአብሔርን አገላለጽ እንመልከት፤
ኄር፡ ዘእንበለ፡ እከይ፤ (ክፋት የለለበት ደግ፤) 11
ወየዋህ፡ ዘእንበለ፡ በቀል፤ (በቀል የሌለበት የዋህ፤)
ወዕጉሥ፡ ዘንበለ፡ መዓት፤ (ቁጣ የሌለበት ታጋሽ፤)
ጻድቅ፡ ዘእንበለ፡ ኃጢአት፤ (ኀጢአት የሌለበት ጻድቅ፤)
ወንጽሕ፡ ዘእንበለ፡ ርስሐት፤ (እድፍ የሌለበት ንጹሕ፤)
ወራትዕ፡ ዘእንበለ፡ ጥውየት፤ (ጠማማነት የሌለበት ቅን፤)
ወሃቢ፡ ዘእንበለ፡ ክልአት፤ (ንፍገት የሌለበት ሰጪ፤)
ወጸጋዊ፡ ዘእንበለ፡ ደንፅዎ፤ (ስስት የሌለበር ለጋሽ፤)
ሠራዬ፡ ኃጢአት፡ ዘእንበለ፡ በቀል፡ ወቂም፤ (በቀልና ቂም የሌለበት ኀጢአት ይቅር ባይ፤)
መጽያሕት፡ ዘእንበለ፡ ማዕቀፍ፤(እንቅፋት የሌለበት ጥርጊያ ጎዳና፤)
ወዐሠር፡ ንጹሕ፡ ዘእንበለ፡ አሥዋክ። (እሾኽ የሌለበት ንጹሕ ፈለግ፤)
ቅዳሴ ማርያምና ቅዳሴ ዲዮስቆሮስ የአባ ጊዮርጊስ ድርሰቶች ለመሆናቸው ምንምጥርጥር የለውም። ቅዳሴ ያዕቆብ ዘሥሩግና ቅዳሴ ቄርሎስም የሳቸው ሳይሆኑአይቀሩም።
ሌላው የአባ ጊዮርጊስ ዘጋስጫ ሥራ መታወቂያ ካለው ግስ ላይ አዳዲስ ቃላትይፈጥራሉ። በቅዳሴ ማርያም ውስጥ የሚገኙ ቃላት “አማዕበለ” (ማዕበል አነቃነቀ)፤“መስግዲ” (አሰግድ)፤ “መትሐቲ” (ዝቅ አርጌ)፤ “መቅንዪ” (አስገዥ) የአባ ጊዮርጊስፍጥረቶች ናቸው።
ለኛ ባልታወቁ የውጪ ቃላት ይጠቀማሉ ብያለሁ። በሥነ ጽሑፍ ውስጥ “ፒላስ”(ድንኳን) የሚለው ቃል የተገኘው ሦስት ቦታ ብቻ ነው፤ 1. በመጽሐፈ ምስጢር፤ 2.በአርጋኖነ ውዳሴ፤ 3. በቅዳሴ ቄርሎስ፤
“ሜሎስ” (እሳታዊ) የሚለው ቃል የተገኘው ሦስት ቦታ ብቻ ነው፤ 1. በመጽሐፈምስጢር፤ 2. በቅዳሴ ያዕቆብ ዘሥሩግ፤ (3) በቅዳሴ ቄርሎስ፤
እመቤታችን “ታቦት ዘዶር”/ “ታቦተ ዶር” የተባለችው 1. በቅዳሴ ማርያም፤ 2.በመጽሐፈ ምስጢር ውስጥ ብቻ ነው።
የግዕዝ ሥነ ጽሑፍ ቅርሳችን ተዝረክርኳል። እስካሁን የደረሱለት ምዕራባውያን ብቻናቸው። የኛ ዝምታና ቍጭት- አልባነት ባለማወቅና አስታዋሽ በማጣት ይመስለኛል።ቢያውቅና አስታዋሽ ቢያገኝ ቍጥሩ ከአምሳ ሚሊዮን የማያንስ ሕዝብ የማንነቱመታወቂያ ቅርሱ ሲወድም ዝም ብሎ አያይም። ሳንውል ሳናድር “የኢትዮጵያ ሥነጽሑፍ ቅርስ ድርጅት” ማቋቋም አለብን። ድርጅቱ መጻሕፍቱ የሚጠበቁበትን ዘዴይፈልጋል፤ ለሚመረምሯቸው ተማሪዎች የገንዘብ እርዳታ ይሰጣል።
ስላዳመጣችሁኝ ከልብ አመሰግናለሁ።
Email ThisBlogThis!Share to TwitterShare to FacebookShare to Pinterest
Posted by ዳንኤል ክብረት
ላይ ኖቬምበር 29, 2015 ምንም አስተያየቶች የሉም:
ይህን ኢሜል አድርግጦማር አድርግ!Twitter ላይ አጋራFacebook ላይ አጋራለPinterest አጋራ
በጣም አዲስ ልጥፎች በጣም የቆየ ልጥፍ መነሻ
ደንበኛ ይሁኑ ለ፡ ልጥፎች (Atom)
በአውሮጳ የካህናት አንድነት ማኅበር ሊቋቋም መሆኑ ታወቀ በ ኢትዮጵያ ኦርቶዶክስ ተዋሕዶ ቤተ ክርስቲያን ከመላዋ አውሮጳ የተውጣጡ ካህናት፡” የ...
፬ኛው የመንበረ ፓትርያርክ ጠቅላይ ቤተ ክህነት ሰንበት ት/ቤቶች አንድነት ጠቅላላ ጉባኤ የጋራ አቋም መግለጫ
June 1, 2015 ከሐራ ዘተዋሕዶ በሐዋርያዊት፣ ጥንታዊት እና ብሔራዊት ቤተ ክርስቲያናችን ህልውና እና ዕድገት ፊት ከተጋረጡትና አፋጣኝ እልባት ከ...
(ምንም አርዕስት የለውም)
በፊንላንድ ሄልሲንኪ ለመጀመሪያ ጊዜ የመስቀል ደመራ በዓል በአደባባይ ተከበረ ኢትዮጵያ ኦርቶዶክስ ተዋሕዶ ቤተ ክርስቲያን በሰሜን ምዕራብ አውሮፓ ሀገረ ስብከት በፊንላንድ የሄልሲንኪ ደብረ አሚን አቡነ ተክለሃይማኖ...


እግዚአብሔር አምላክ ሰዎችን በአምሳሉ መፍጠሩ እርሱን በመዋዕለ ዘመናቸው እንዲፈልጉት፣ እንዲያውቁትና እንዲወዱት ለማድረግ ነው፡፡ እርሱም ስለሚወዳቸው እነርሱን ይፈልጋቸዋል፤ ሁልጊዜም ወደ እርሱ እንዲመጡ ይጠራቸዋል፡፡ ‹‹በጎቹም ቃሉን ይሰሙታል፤ እርሱም በጎቹን በየስማቸው ይጠራቸዋል፤ አውጥቶም ያሰማራቸዋል›› እንዲል፡፡ (ዮሐ.፲፥፫)
በእግዚአብሔር መንገድ ስንጓዝም ሁሉም ነገር በምክንያት እንደሆነ በማመንና በመረዳት በየትኛውም ጊዜ ቸል ከማለት መጠንቀቅ ያስፈልጋል፡፡ ሀልዎተ እግዚአብሔር ፈጣሪያችንን እንድናውቅ የሚረዳን በመሆኑ ስለ ባሕርዩ ማወቅና አለብን፡፡ አለበለዚያ ግን ከሕይወት እና ከእውነተኛው መንገድ እንወጣለን፡፡ እግዚአብሔር የጊዜን ስጦታ ለሰዎች በሙሉ የሰጠን እንድንጸልይ፣ እንድንጾም እንዲሁም በጎ ምግባር እንድንፈጽም ነው፡፡ እነዚህን ሠናይ ተግባራት ከመፈጸም ቸል ካልን ከአምላካችን እግዚአብሔር ከመራቃችን በተጨማሪም በመጥፊያው ጎዳና የመጓዛችን ምልክት ነው፡፡
ሰው በተፈጥሮው ደስታን ለማግኘት ይጥራል፤ ያንንም በየትኛው መንገድ ሊያገኝ እንደሚችል ያምናል፡፡ ሆኖም ግን ደስታ የሚገኘው ከእግዚአብሔር ዘንድ ብቻ ነው፡፡ ሊቀ ጉባኤ አባ አበራ በቀለ በመጽሐፋቸው ስለዚህ ሲያስረዱ እንዲህ ብለዋል፤ ‹‹ሰው እውነትና ደስታውን ሊያገኝ የሚችለው ወደ እግዚአብሔር በመድረስ ነው፡፡ ያን ጊዜ ሰው ለሕይወቱ የሚያስፈልገው ሁሉ እንደሚሟላለት ያምናል፡፡ ስለሆነም በሙሉ ልቡናውና ሕሊናው እርሱ የሚገኝበትን መንገድ ይመራመራል፡፡›› (የትምህርተ ሃይማኖት መቅድም)
ከአምላካችን ጋር ለመኖር ክርስቲያናዊ ምግባርን መፈጸም ይጠበቅብናል፤ ሆኖም ግድ የለሽ ሆነን ወይንም ለመንፈሳዊ ፍላጎት ካለመነሣሣት የተነሣ ለጥፋትና ኃጢአት ተጋላጭ ስለምንሆን በችግርና መከራ ጊዜም ሆነ ፈተና ሲበዛብን መቋቋም እና ማለፍ አይቻለንም፡፡ ከዚያም ባሻገር እኩይ ተግባራትን በመልመድ፣ በትዕቢትና በትምክህተኝነት በመጠመድ ሙሉ ለሙሉ ሃይማኖታችንን ትተን ለባዕድ መገዛት እንጀምራለን፡፡
ስለዚህም ‹‹ሰው የግል ነፃነቱን በትክክል በአግባቡ ባለመጠቀሙ የተነሣና በሌሎችም ችግሮችና ተጽእኖ ምክንያት እግዚአብሔርን ከመፈለግ ሊቆጠብ ይችላል፤ ከቸልተኝነቱና ከግዴለሽነቱ ብዛት የተነሣ ፈጣሪውን ወደ መርሳት ይደርሳል፡፡ እንዲያውም ፈጽሞ አምላኩን የዘነጋበትና የተወበት ጊዜም እንዳለ ታሪክ ይመሰክራል፡፡ ዛሬም በትውልዳችን በሰፊው የምናየው ሐቅ ነው›› ሲሉ ሊቀ ጉባኤ አባ አበራ አስረድተዋል፡፡
ቸልተኝነትና ግዴለሽነት በዚህ ትውልድ ከመንጸባረቁም ባሻገር ሰዎች ፈጣሪን ረስተውና ሃይማታቸውን ትተው እንዲኖሩ አድርጓቸዋል፡፡ በተለያዩ አጋጣሚዎችም የእግዚአብሔርን ቃል ሲሰሙም ሆነ ምንባባትን ሲያነቡ በግዴለሽነትና ቸል ብሎ በማለፍ ሌሎች ነገሮች ላይ ትኩረት ይሰጣሉ፡፡ ምድራዊ ሕይወታቸው ላይ ብቻ በማተኮር ለጥቅም በመገዛትና ጊዜያዊ ደስታን ለማግኘት ሲሉም መንፈሳዊነትን ንቀው ዓለማዊ ሕይወት እየኖሩ ይገኛሉ፡፡
የቤተ ክርስቲያንን ሥርዓት የመጠበቅ ቸልተኝነት
ሐዋርያው ጳውሎስ ወደ ቆሮንቶስ ሰዎች በላከው መልእክቱ ‹‹ነገር ግን ሁሉን በአግባቡና በሥርዓት አድርጉ›› በማለት ሁሉም በሥርዓት ይሆን ዘንድ እንደሚገባ አሳስቧል፡፡ በቤተ ክርስቲያን የሚፈጸሙ አገልግሎቶች በሙሉ ወጥና አንድ ዓይነት በሆነ መልኩ እንዲፈጸሙ ሥርዓት ያስፈልጋቸዋል፡፡ ይህም ሥርዓተ ቤተ ክርስቲያን የሃይማኖት መገለጫ ነው፡፡ ጾም፣ ጸሎት፣ ቅዳሴ፣ ስግደት፣ ጥምቀት፣ ቁርባን፣ እና ሌሎች ክርስቲያዊ ምግባሮች በማመን ብቻ የሚያበቁ ሳይሆኑ የአፈጻጸምና አተገባበር መንገድ (ሥርዓት) ያስፈልጋቸዋል፡፡ የእነዚህ ሁሉ ዝርዝር አፈጻጸም በሥርዓት ውስጥ ይካተታል፡፡ በተጨማሪም የአፈጻጸሙ ሥርዓት ያለንን መሠረተ እምነት የምንገልጽበትና የምናንጸባርቅበት ነው፡፡ (፩ቆሮ. ፲፬፥፵)
ሥርዓተ ቤተ ክርስቲያን በመሠረተ እምነት (ዶግማ) የምናምንባቸውን በተግባር የምንገልጽበትና ገቢራዊ የምናደርግበት መንገድ ስለሆነ ሥርዓቱ ሲሠራና ሲፈጸም ሃይማኖታዊ አንድምታና ነጸብራቅ ይኖረዋል፡፡ ስለዚህም የሕይወታችን አካል መሆናቸውን ተረድተን ያለቸልታ ዘወትር ልንተገብራቸው ያስፈልጋል፡፡ (ደብረ ይባቤ ቅዱስ ያሬድ ውሉደ ያሬድ ሰንበት ትምህርት ቤት)
የቤተ ክርስቲያንን ሥርዓት የመጠበቅ ግዴለሽነት
ለማንኛውም ነገር ግድ ማጣት የፍላጎት ማነስን ወይንም ጨርሶ ፍላጎት ማጣትን ያመለክታል፡፡ ሰዎች በክርስቲያናዊ ሕይወት ውስጥ ለመኖር እንዲሁም ክርስቲያናዊ ምግባርን ለመፈጸም ፍላጎት ካጡ ከእግዚአብሔር የራቁ መሆናቸውን ሊገነዘቡ ይገባል፡፡ ለመጸለይ ወይንም ለመጾም፣ በበዓላት ወይንም በሰንበታት እና ሰርክ ጉባኤያት ላይ ወደ ቤተ ክርስቲያን በመሄድ በጸሎት፣ በቅዳሴና በዝማሬ ለመሳተፍ ፍላጎት ሊኖራቸው ያስፈልጋል፡፡
እነዚህን ክርስቲያናዊ ምግባር በቸልታም ሆነ በግዴለሽነት መተግበር ካቆምን ወይንም አለማዘውተር ወደ ጥፋት ይመራልና እናስተውል! ሥራ ቢበዛብንም ሆነ ችግሮች ቢደራረቡብን እንኳን የእግዚአብሔርን ቃል ከመስማትና ከማንበብ ልንገታ አይገባም፡፡ ምክንያቱም ሥራችንን የሚባርክልንም ሆነ ችግራችንን የሚፈታልን አንድ እግዚአብሔር ብቻ ነውና፡፡ ከእርሱ ፈቃድ ውጪ የሆነ አንዳች ነገር የለምና ሁላችንም እርሱ የፈቀደውን ሕይወት ልንኖር ይገባል፡፡
ስለዚህም ሊቀ ጉባኤ አባ አበራ እንዳሉት ‹‹እንግዲህ ክርስቲያኖች ሁሉ የምሥጢረ ሥጋዌ ትምህርት ማለት የመዳን ጸጋ ትምህርት መሆኑን በእምነት ተቀብለው በክርስያናዊ ሕይወታቸው በተግባር መግለጽ ይኖርባቸዋል፡፡፡ አለበለዚያ ግን እንደ ንኡሰ ክርስቲያን ወይም ገና የክርስትናን ሃይማኖት ሙሉ በሙሉ እንዳልተቀበሉ ወገኖች ይቆጠራሉ፡፡ ስለዚህ በአለማወቅ ሆነ በቸልተኝነት ወይንም በሌላ ምክንያት የሩቅ ተመልካች የሆኑትን ምእመናን በትምህርተ ወንጌል ማቅረብ፣ እምነታቸውንም ማጽናትና እንደ እግዚአብሔር ልጆች ሰማያዊ አባታቸው በምሥጢረ ጥበቡ ያዘጋጀላቸውን ጸጋ በምስጋና እንዲቀበሉ ማስተማርና መምከር የሁላችንም ኃላፊነት ነው፡፡››
እግዚአብሔር አምላክ ቸልተኝነትና ግዴለሽነትን አስወግደን በትጋትና በጽናት መንፈሳዊ ሕይወትን እንድንኖር በቸርነቱ ይርዳን፤ አሜን፡፡
ምንጭ፤ የትምህርተ ሃይማኖት መቅድም፤ ሊቀ ጉባኤ አባ አበራ በቀለ፣ ደብረ ይባቤ ቅዱስ ያሬድ ውሉደ ያሬድ ሰንበት ትምህርት ቤት
በፌስቡክ የትስስር ገጽ ያግኙን
አዳዲስ ጽሑፎች
የቀና ልብ
በዓለ ቅድስት ሥላሴ
ብርሃናተ ዓለም ጴጥሮስ ወጳውሎስ
‹‹ነገን ዛሬ እንሥራ››
ምሥጢረ ትንሣኤ ሙታን
በእሾህ መካከል የበቀለች ጽጌሬዳ
አማናዊቷ መቅደስ!
‹‹ነገን ዛሬ እንሥራ››
‹‹ከሰው ይልቅ ለእግዚአብሔር ልንታዘዝ ይገባል›› (ሐዋ.፭፥፳፱)
‹‹በዚያን ጊዜ ይጾማሉ›› (ማቴ.፱፥፲፮)
‹‹ይፈኑ ለክሙ ጰራቅሊጦስሃ፤ አጽናኝ መንፈስ ይልክላችኋል›› (ዮሐ.፲፬፥፲፮)
ምሥጢረ ቊርባን
ርኅሩኁና የይቅርታ መልአክ
ማኅቶት!
‹‹ነገን ዛሬ እንሥራ››
የጽሑፎች ማውጫ – በወራት
የጽሑፎች ማውጫ – በወራት Select Month July 2024 (6) June 2024 (12) May 2024 (12) April 2024 (12) March 2024 (16) February 2024 (9) January 2024 (18) December 2023 (15) November 2023 (13) October 2023 (11) September 2023 (12) August 2023 (7) July 2023 (12) June 2023 (12) May 2023 (18) April 2023 (13) March 2023 (20) February 2023 (17) January 2023 (17) December 2022 (15) November 2022 (6) October 2022 (13) September 2022 (14) August 2022 (16) July 2022 (15) June 2022 (15) May 2022 (13) April 2022 (14) March 2022 (14) February 2022 (14) January 2022 (20) December 2021 (15) November 2021 (14) October 2021 (11) September 2021 (12) August 2021 (10) July 2021 (11) June 2021 (11) May 2021 (11) April 2021 (11) March 2021 (12) February 2021 (10) January 2021 (5) December 2020 (7) November 2020 (10) October 2020 (9) September 2020 (17) August 2020 (15) July 2020 (15) June 2020 (28) May 2020 (17) April 2020 (10) March 2020 (19) February 2020 (9) January 2020 (12) December 2019 (13) November 2019 (14) October 2019 (10) September 2019 (13) August 2019 (13) July 2019 (6) June 2019 (18) May 2019 (7) April 2019 (10) March 2019 (9) February 2019 (6) January 2019 (7) December 2018 (1) November 2018 (6) October 2018 (2) September 2018 (2) August 2018 (8) July 2018 (9) June 2018 (1) May 2018 (4) April 2018 (34) March 2018 (12) February 2018 (7) January 2018 (3) December 2017 (3) November 2017 (9) October 2017 (13) September 2017 (14) August 2017 (31) July 2017 (14) June 2017 (13) May 2017 (7) April 2017 (30) March 2017 (23) February 2017 (13) January 2017 (20) December 2016 (13) November 2016 (7) October 2016 (9) September 2016 (13) August 2016 (30) July 2016 (20) June 2016 (24) May 2016 (12) April 2016 (4) March 2016 (3) February 2016 (5) January 2016 (9) December 2015 (2) November 2015 (2) October 2015 (2) September 2015 (5) August 2015 (6) July 2015 (2) June 2015 (8) May 2015 (10) April 2015 (7) March 2015 (5) February 2015 (10) January 2015 (9) December 2014 (7) November 2014 (7) October 2014 (15) September 2014 (14) August 2014 (17) July 2014 (22) June 2014 (19) May 2014 (14) April 2014 (1) March 2014 (11) February 2014 (24) January 2014 (19) December 2013 (10) November 2013 (7) October 2013 (14) September 2013 (9) August 2013 (5) July 2013 (9) June 2013 (15) May 2013 (8) April 2013 (24) March 2013 (18) February 2013 (21) January 2013 (20) December 2012 (24) November 2012 (21) October 2012 (26) September 2012 (21) August 2012 (25) July 2012 (11) June 2012 (14) May 2012 (26) April 2012 (35) March 2012 (39) February 2012 (18) January 2012 (17) December 2011 (18) November 2011 (21) October 2011 (11) September 2011 (8) August 2011 (14) July 2011 (16) June 2011 (21) May 2011 (19) April 2011 (14) March 2011 (27) February 2011 (23) January 2011 (22) December 2010 (30) November 2010 (5) October 2010 (3) September 2010 (2) March 2010 (39) February 2010 (7) November 2009 (14) October 2009 (5) September 2009 (8) August 2009 (11) July 2009 (1) April 2009 (1) March 2009 (5) February 2009 (2)


ሁሉም ምድቦች ያልተመደቡ የልጆች እና የመዝናኛ እቃዎች የተለያዩ መጫዎቻዎች ቀለም መቀቢያ እና መልመጃ መጽሃፎች ሁሉ መገልገያ የታሪክ መጽሐፍት ከለሮች የጽሕፈት መሳሪያዎች የተለያዩ ስቴፕለሮች እና የስቴፕለር ሽቦዎች ማስታወሻ ደብተር እና የፋይል ሳጥን የወረቀት ሽቦዎች፣ መያዣዎች ቀለም እና ፓርከር ማስመሪያዎች፣ላጲሶች፣ መቅረጫዎች ወረቀት እና ኤንቬሎፕ የማጣበቂያ እና የመገልገያ መለዋወጫዎች ሁሉም እርሳስ እና እስክርቢቶ የመዋቢያ ቁሳቁሶች በሻወር ቤት የግል ንጽህና መጠበቂያዎች ሎሽን እና ቫሲሊን ሽቶዎች የተለያዩ የጸጉር መንከባከቢያዎች የእጅ እና የሰውነት ሳሙና ሁሉ የፊት እና የሰውነት ክሬም የንጽህና መጠበቂያዎች ማበጠሪያ እና የጥፍር መቁረጫዎች የሕፃናት ማእዘን ዳይፐር እና ዋይፕስ የሕፃን አካል እንክብካቤ እና የእጅ ማድረቂያ ስብስብ የሕፃን ንፅህና እና ዕለታዊ እንክብካቤ የጡጦ ጫፎች፣ ጡጦዎች እና የግግ ማከኪያዎች የእንጀራእናት፣የጡጦና የእንጀራእናት መቀቀያዎች ልብሶች ፣ ጫማዎች እና ሻንጣ የህጻናት የምግብ መብያዎች እና ማስቀመጫዎች ሁሉም የምግብ እቃዎች የተለያዩ መጠጦች ሁሉም ማካሮኒ ፣ ፓስታ እና ሩዝ ቸኮሌቶች ፣ ከረሜላዎች እና ማስቲካዎች ዘይት ቡና ፣ ሻይ እና ስኳር የሕፃን ምግብ የታሸጉ ምግብ ማርማራቶች እና የኦቾሎኒ ቅቤዎች ባልትና ብስኩቶች እና መክሰስ ላይ የሚበሉ ምግቦች የስጋ እና የወተት ተዋጽኦዎች ቴምሮች ጨው እና ቅመሞች የዳቦ መጋገሪያ ግብአቶች የምግብ ማስቀመጫ እቃዎች የተለያዩ ቲማቲም ድልህ እና ስጎ ፈጣን ምግቦች አትክልቶች እና ፍራፍሬዎች የቤት ዕቃዎች የወጥ ቤት ዕቃዎች ሁሉም የቤት ዕቃ ጋውኖች፣ቲሸርቶች፣ፎጣዎች.. ፍሊት እና ኤር ፍሬሽነር ኤሌክትሮኒክ መሣሪያዎች የወለል ምንጣፍ እና ሌሎችም የአልጋ ልብስ የጽዳት ዕቃዎች የልብስ ማጠቢያ ሳሙና የእጅ እና የሰውነት ማጽጃዎች የወጥ ቤት ማጽጃ ምርቶች የመኪና ማጽጃ ቁሳቁሶች ሁሉም ናፕኪን ባለብዙ ዓላማ ማጽጃ ወለል እና የመስኮት ማጽጃ የባኞ ቤት፣ሽንትቤት ማጽጃዎች ቆሻሻ ማጠራቀሚያ መታጠቢያ ስፖንጆች የስፖርት ዕቃዎች የውሃ መጠጫ ኮዳዎች የስፖርት መጫወቻ እቃዎች የተለያዩ የስፖርት መስሪያ ቁሶች ደጋፊ ትራሶች ሁሉ የትምህርት ቤት አቅርቦት ቦርሳ እርሳስ እና እስክርቢቶ ቀለም እና ፓርከር የአካል ብቃት እንቅስቃሴ መጽሐፍ እና ማስታወሻ መጽሐፍ ላጲስ እና መቅረጫዎች የምሳ እቃ የውሃ መጠጫ ኮዳዎች ሁሉም ኮምፓስ እና ማስመሪያዎች የመገልገያ መለዋወጫዎች የስጦታ ዕቃዎች ጣፋጭ ከረሜላ ሽቶዎች የስጦታ ቦርሳዎች። መጫወቻ ልብስ እና ጫማዎች ሁሉም ሌሎች በአሜሪካ ምርቶች የተሰራ የድግስ ዕቃዎች ሻማ እና ርችት ለአንድ ግዜ የሚያገለግሉ እቃዎቸ የልደት ቀን ማስዋቢያ እቃዎች የልደት ኮፍያዎቸ፣ዘውዶች ወዘተ.. ሁሉም የመጽሐፉ ጥግ ቀለም መቀቢያ እና መልመጃ መጽሃፎች የታሪክ መጽሐፍት የአማርኛ መጽሐፍት የእንግሊዝኛ መጽሐፍት ትምህርታዊ መጻሕፍት ሁሉም የምግብ አዘገጃጀት መመሪያዎች ከ“መጽሐፍ ዓለም” መደብር ፖለቲካ እና ኢኮኖሚክስ ንግድ ራስ አገዝ ልብ-ወለድ የልጆች መጽሐፍት COVID-19 አስፈላጊ ነገሮች መጫወቻዎች አባልነት የቤት እንስሳት ምርቶች የአዲስ ዓመት ጥቅል ወደ ትምህርት ቤት የሚመለስ ጥቅል ልብስ የረመዳን ጥቅል
0
+251-939-37-37-37
ፍለጋ
ሁሉም ምድቦች ያልተመደቡ የልጆች እና የመዝናኛ እቃዎች የተለያዩ መጫዎቻዎች ቀለም መቀቢያ እና መልመጃ መጽሃፎች ሁሉ መገልገያ የታሪክ መጽሐፍት ከለሮች የጽሕፈት መሳሪያዎች የተለያዩ ስቴፕለሮች እና የስቴፕለር ሽቦዎች ማስታወሻ ደብተር እና የፋይል ሳጥን የወረቀት ሽቦዎች፣ መያዣዎች ቀለም እና ፓርከር ማስመሪያዎች፣ላጲሶች፣ መቅረጫዎች ወረቀት እና ኤንቬሎፕ የማጣበቂያ እና የመገልገያ መለዋወጫዎች ሁሉም እርሳስ እና እስክርቢቶ የመዋቢያ ቁሳቁሶች በሻወር ቤት የግል ንጽህና መጠበቂያዎች ሎሽን እና ቫሲሊን ሽቶዎች የተለያዩ የጸጉር መንከባከቢያዎች የእጅ እና የሰውነት ሳሙና ሁሉ የፊት እና የሰውነት ክሬም የንጽህና መጠበቂያዎች ማበጠሪያ እና የጥፍር መቁረጫዎች የሕፃናት ማእዘን ዳይፐር እና ዋይፕስ የሕፃን አካል እንክብካቤ እና የእጅ ማድረቂያ ስብስብ የሕፃን ንፅህና እና ዕለታዊ እንክብካቤ የጡጦ ጫፎች፣ ጡጦዎች እና የግግ ማከኪያዎች የእንጀራእናት፣የጡጦና የእንጀራእናት መቀቀያዎች ልብሶች ፣ ጫማዎች እና ሻንጣ የህጻናት የምግብ መብያዎች እና ማስቀመጫዎች ሁሉም የምግብ እቃዎች የተለያዩ መጠጦች ሁሉም ማካሮኒ ፣ ፓስታ እና ሩዝ ቸኮሌቶች ፣ ከረሜላዎች እና ማስቲካዎች ዘይት ቡና ፣ ሻይ እና ስኳር የሕፃን ምግብ የታሸጉ ምግብ ማርማራቶች እና የኦቾሎኒ ቅቤዎች ባልትና ብስኩቶች እና መክሰስ ላይ የሚበሉ ምግቦች የስጋ እና የወተት ተዋጽኦዎች ቴምሮች ጨው እና ቅመሞች የዳቦ መጋገሪያ ግብአቶች የምግብ ማስቀመጫ እቃዎች የተለያዩ ቲማቲም ድልህ እና ስጎ ፈጣን ምግቦች አትክልቶች እና ፍራፍሬዎች የቤት ዕቃዎች የወጥ ቤት ዕቃዎች ሁሉም የቤት ዕቃ ጋውኖች፣ቲሸርቶች፣ፎጣዎች.. ፍሊት እና ኤር ፍሬሽነር ኤሌክትሮኒክ መሣሪያዎች የወለል ምንጣፍ እና ሌሎችም የአልጋ ልብስ የጽዳት ዕቃዎች የልብስ ማጠቢያ ሳሙና የእጅ እና የሰውነት ማጽጃዎች የወጥ ቤት ማጽጃ ምርቶች የመኪና ማጽጃ ቁሳቁሶች ሁሉም ናፕኪን ባለብዙ ዓላማ ማጽጃ ወለል እና የመስኮት ማጽጃ የባኞ ቤት፣ሽንትቤት ማጽጃዎች ቆሻሻ ማጠራቀሚያ መታጠቢያ ስፖንጆች የስፖርት ዕቃዎች የውሃ መጠጫ ኮዳዎች የስፖርት መጫወቻ እቃዎች የተለያዩ የስፖርት መስሪያ ቁሶች ደጋፊ ትራሶች ሁሉ የትምህርት ቤት አቅርቦት ቦርሳ እርሳስ እና እስክርቢቶ ቀለም እና ፓርከር የአካል ብቃት እንቅስቃሴ መጽሐፍ እና ማስታወሻ መጽሐፍ ላጲስ እና መቅረጫዎች የምሳ እቃ የውሃ መጠጫ ኮዳዎች ሁሉም ኮምፓስ እና ማስመሪያዎች የመገልገያ መለዋወጫዎች የስጦታ ዕቃዎች ጣፋጭ ከረሜላ ሽቶዎች የስጦታ ቦርሳዎች። መጫወቻ ልብስ እና ጫማዎች ሁሉም ሌሎች በአሜሪካ ምርቶች የተሰራ የድግስ ዕቃዎች ሻማ እና ርችት ለአንድ ግዜ የሚያገለግሉ እቃዎቸ የልደት ቀን ማስዋቢያ እቃዎች የልደት ኮፍያዎቸ፣ዘውዶች ወዘተ.. ሁሉም የመጽሐፉ ጥግ ቀለም መቀቢያ እና መልመጃ መጽሃፎች የታሪክ መጽሐፍት የአማርኛ መጽሐፍት የእንግሊዝኛ መጽሐፍት ትምህርታዊ መጻሕፍት ሁሉም የምግብ አዘገጃጀት መመሪያዎች ከ“መጽሐፍ ዓለም” መደብር ፖለቲካ እና ኢኮኖሚክስ ንግድ ራስ አገዝ ልብ-ወለድ የልጆች መጽሐፍት COVID-19 አስፈላጊ ነገሮች መጫወቻዎች አባልነት የቤት እንስሳት ምርቶች የአዲስ ዓመት ጥቅል ወደ ትምህርት ቤት የሚመለስ ጥቅል ልብስ የረመዳን ጥቅል